‘Kan Lung A Dong Lo’—2 Korin 4:16 | Cawn Awk Vennak Innsang\nCAWN AWK CAPAR 31\n“Hi ruangah hin pei kan lung a dongh bal lonak cu a si cu.” —2 KOR. 4:16.\nHLA 128 A Dongh Tiang Fek Tein Um\n1. Khrihfa hna nih nunnak tlikzuamnak ah a dongh tiang tlik khawh awkah zeidah an tuah a herh?\nKHRIHFA cu nunnak tlikzuamnak ah aa telmi kan si. A tliknak a sau rih lomi kan si ah, a sau cangmi kan si ah a dongh tiang kan tlik zungzal a hau. Filipi Khrihfabu sin Lamkaltu Paul ruahnak cheuhnak nih a dongh tiang tlik awkah thazaang a kan ngeihter. Paul nih ca a kuat hna lioah kumzabu pakhatnak Khrihfabu i mi cheukhat cu kum tampi chung Jehovah a bia cangmi an si. Jehovah kha zumhawktlak tein a biami an si nain Paul nih inkhawhnak he tlik zungzal a herh kha a hngalhter ṭhan hna. ‘Kawl tung lei ah . . . a tlimi’ amah keneh kha zul zungzal hna seh ti a duh.—Fil. 3:14.\n2. Filipi Khrihfabu sin Paul ruahnak cheuhnak cu zeicah amahle a caante ah hmuhmi a si?\n2 Filipi Khrihfabu sin Paul ruahnak cheuhnak cu amahle a caante ah hmuhmi a si. Khrihfabu cu dirh a sika in hremnak an tong lengmang. AD 50 hrawngah “Masidonia leiah hin ra” timi Pathian sawmnak ruangah Paul le Silas cu Filipi khua ah an phan. (Lam. 16:9) Mah ah Lidia timi nu he an i tong, anih cu thawngṭha ‘bia ngaih awk caah Pathian nih a lungthin a hunpiakmi’ a si. (Lam. 16:14) A chungkhar ningin tipil an ing. Asinain Khuachia cu a um sawhsawh lo. Khua chung i pa hna nih Paul le Silas kha an tlaih hna i khua uktu hna hmaiah an chuahpi hna, cun buaibainak a chuahtertu an si tiah sual an puh hna. Cucaah Paul le Silas kha an tuk hna i thong ah an thlak hna, cun khua chungin an ṭhawl hna. (Lam. 16:16-40) Mah tikah an lung a dong maw? A dong lo. Dirhkami Khrihfabu i unau pawl he aa tlaiin tah zeitin? Annih nih inkhawhnak an ngeihnak thawngin kan caah zohchunh awk ṭha an chiah. Paul le Silas chiahmi zohchunh awk ṭha nih thazaang a ngeihter tuk hna lai ti cu a fiang ko.\n3. Paul nih zeidah a hngalh, zei biahalnak dah kan i ruah hna lai?\n3 Paul nih lungdongh lo awkah bia a khiah. (2 Kor. 4:16) Asinain a dongh tiangin tlik khawh awkah kawltung ah lungthin pek zungzal a hau ti kha a hngalh. Paul sinin zeidah kan cawn khawh? Harnak kan ton hmanhah zumhfek tein kan um kho ti kha tuchan i zeibantuk zumfekmi hna nunning nih dah a langhter? Hmailei ruahchannak nih lungdongh lo dingin bia kan khiahmi kha zeitindah a fehter khawh?\nPaul Nunning nih a Kan Ṭhathnemh Ning\n4. Paul cu zeibantuk thil a ton hmanhah zeitindah Jehovah rianṭuannak ah a rian a tam zungzal?\n4 Paul nih Filipi Khrihfabu sin ca a ṭial lioah a tuahmi vialte kong kha ruathmanh. Paul cu Rom khua ah thong a tlak caah phung a chim khawhnak cu ri a ngei. Asinain a sinah a lengmi pawl phungchimhnak le lamhlat i Khrihfabu hna sin cakuat ṭialnak ah a rian a tam. Tuchan zongah lengah a chuak kho lomi Khrihfa tampi cu an inn ah a rami hna sinah thawngṭha chimnak caanṭha an hmu. Anmah theng nih kal in an len khawh lomi hna sinah thazaang a pemi cakuat zong an ṭial.\n5. Filipi 3:12-14 ningin Paul kha zeinihdah a hmuitinh cungah lungthin pek zungzal dingin a bawmh?\n5 Paul nih hlanlio ah a hmuhmi hlawhtlinnak asiloah a palhnak ruangah lungvaivuanh kha a duh lo. “Hmailei thil banh” khawh awk asiloah a dongh tiangin tlik khawh awkah “hnulei thil kha philh” a hau tiah a ti. (Filipi 3:12-14 rel.) Paul a lung a vaivuanhter khomi thil cheukhat cu zei hna dah an si? Pakhatnak ah, Paul cu Khrihfa a si hlanah hlawhtlinnak a hmumi a si. Asinain mah vialte kha “hmunthur men” ah a rel. (Fil. 3:3-8) Pahnihnak ah, a hmasa Khrihfa pawl kha a rak hrem hna caah ka sual timi ruahnak a ngei. Asinain mah ruangah Jehovah biak kha a rak ngol lo. Pathumnak ah, Jehovah caah a tuahmi vialte cu a za cang tiah a ruat lo i Jehovah rianṭuannak ah fakpi in aa zuam peng. Paul cu thongthlaknak, tuknak, lungchehnak, tilawng rawhnak le tirawl le thilpuan ngeih lonak ti bantuk harnak hna a tong ko nain phungchim rian ah hlawhtlinnak tampi a rak hmu. (2 Kor. 11:23-27) A rianṭuannak ah hlawhtlinnak zong a hmu i harnak zong a rak tong ko nain Paul nih Jehovah rian ka ṭuan zungzal a hau ti kha a hngalh. Kannih zong cutin kan si ve awk a si.\n6. Kan philh awk a simi “hnulei thil” cheukhat cu zei hna dah an si?\n6 ‘Hnulei thil philhnak’ ah Paul kha zeitindah kan i zohchunh khawh? Kan lak i cheukhat cu hlan i kan tuahmi sualnak ruangah ka sual timi ruahnak kha tei awkah kan i zuam a hau men lai. Cutin kan si ahcun a hleiin Khrih tlanhnak man he aa tlaimi kong hna kha pumpak hlathlainak tuah dingin timhnak kan ngeih awk a si ko lo maw? Thazaang a kan pe khomi kong kha kan hlathlai, kan ruah i thla kan cam ahcun a herh loin ka sual timi ruahnak kan ngei ti lai lo. Jehovah nih a kan ngaihthiam cangmi sualnak he aa tlaiin kanmah le kanmah zong sual kan i phaw ti lai lo. Paul sinin a dang kan cawn khawhmi a um rih. Mi cheukhat nih Jehovah rian tam deuh an ṭuan khawh nakhnga tangka tampi a hmuhter khomi an rian kha an kaltak. Cutin kan si ve ahcun kan rak sunghmi tinvo sung hna kha kan ruah ṭhan lonak thawngin hnulei thil kha kan philh a hau. (Nam. 11:4-6; Pct. 7:10) “Hnulei thil” ah hlanlio ah kan tuah khawhmi thil asiloah kan rak tei khawhmi harnak hna zong aa tel kho. Hlan i Jehovah nih thluachuah a kan pek ning le a kan bawmh ning kong kha kan ruah tikah kan Pa he kan i naih deuh ti cu a hmaan ko. Asinain Jehovah caah kan tuahmi cu a za cang tiah zeitikhmanh ah kan ruah awk a si lo.—1 Kor. 15:58.\nNunnak tlikzuamnak ah kan lung a vaivuanhter khomi thil hna kha kan hrial a hau i kan hmuitinh cungah lungthin kan pek zungzal a hau (Catlangbu 7 zoh)\n7. Nunnak tlikzuamnak ah teinak hmuh khawh awkah 1 Korin 9:24-27 ningin zeidah tuah a herh? Tahchunhnak pe.\n7 Paul nih “i zuam ko u” timi Jesuh bia kha ṭha tein a hngalhthiam. (Luka 13:23, 24) Khrih bantukin Paul nih a thih tiang fakpi in i zuam a hau ti kha a hngalh. Cucaah Paul nih Khrihfa nunnak kha tlikzuamnak he a tahchunh. (1 Korin 9:24-27 rel.) Tlik aa zuammi pakhat nih kawltung ah lungthin a pek a hau i a lung a vaivuanhter khomi thil hna kha a hrial a hau. Tahchunhnak ah, tlik aa zuammi hna cu chawdawr le a dang lung a vaivuanhter khomi thil tampi a umnak lam ah an tli men lai. Mah tikah tlik aa zuammi pakhat nih dawr ah a ummi thil pakhatkhat kha zoh awkah chikkhat a dirta lai maw? A dirta lai lo. Zeicahtiah teinak hmuh a duh caah a si. Nunnak tlikzuamnak zongah kan lung a vaivuanhter khomi thil hna kha kan hrial a hau. Paul bantukin fakpi in kan i zuam i kan hmuitinh cungah lungthin kan pek zungzal ahcun laksawng kan hmu ve lai.\nZumhnak Ah Kan Tonmi Zuamcawhnak\n8. Zei zuamcawhnak pathum kong dah kan i ruah hna lai?\n8 Atu ah kan lung a donghter khomi zuamcawhnak pathum in i ruah hna u sih. Pakhatnak, kan i ruahchanmi ningin thil a can lo tikah. Pahnihnak, pumsalei in kan thazaang a der tikah. Pathumnak, caan saupi harnak kan ton tikah. Midang nih mah thil sining he aa tlaiin an tawnghtham ning kong kha kan hlathlai ahcun bawmhnak kan hmu kho lai.—Fil. 3:17.\n9. Kan i ruahchanmi ningin thil a can lo tikah zeitindah a kan hnorsuan?\n9 Kan i ruahchanmi ningin thil a can lo tikah. Jehovah nih bia a kan kamhmi thil ṭha kha kan i ruahchan. Jehovah nih Judah ram i ṭhatlonak kha donghter cang seh ti a duhnak kong kha Habakkuk nih Jehovah sinah a chim, mah tikah Jehovah nih ‘hngah’ peng awkah a rak fial. (Hab. 2:3) Asinain kan i ruahchanmi cu a raumi a lawh tikah kan lungthawhnak a zor kho. Kan lung hmanh a dong kho. (Ptb. 13:12) Mah bantuk thil sining kha kumzabu 20nak a hramthawk ah a rak cang. Mah lioah chiti thuhmi Khrihfa hna nih 1914 ah vancung ah kan kai lai tiah an i ruahchan. Zumhfekmi Khrihfa hna nih an i ruahchanmi ningin thil a can lo tikah zeitindah an tawnghtham?\nRoyal le Pearl Spatz cu 1914 ah an i ruahchanmi ningin a tling lo nain kum tampi chung Jehovah kha zumhfek tein an biak zungzal (Catlangbu 10 zoh)\n10. Nuva tuahkhat nih an i ruahchanmi ningin thil a can lo tikah zeitindah an tawnghtham?\n10 Cubantuk zuamcawhnak a rak tongmi zumhfekmi pahnih kong hi ruathmanh. Unaupa Royal Spatz cu 1908, kum 20 a si ah tipil a ing. A rauhhlan ah vancung laksawng ka hmu cang lai tiah a rak zumh. 1911 ah Pearl timi unaunu pakhat kha ṭhit a duhnak kong a chimh, cun a nupi ding a simi kha hitin a ti: “1914 ah zeidah a cang lai ti kha na hngalh. Cucaah kan i um ding a si ahcun i um colh u sih law a ṭha lai.” Mah nuva hna cu 1914 ah vancung laksawng an hmuh lo tikah nunnak tlikzuamnak ah an lung a dong maw? A dong lo, zeicahtiah annih nih vancung kainak cungah si loin zumhawktlak tein Pathian rianṭuannak tu kha biapi ah an chiah caah a si. Inkhawhnak he tlik awkah bia an khiah. Cun Royal le Pearl cu vawleicung an nunnak a dih hlan tiang kum tampi chung Pathian rian an ṭuan i zumhfek tein an um peng. Jehovah nih a min a thianter lai caan, a ukning cu a hmaan ti a langhter lai caan le a biakam a tlinter lai caan kha naa ngaih lai ti cu a fiang ko. Jehovah nih ri a khiahmi caan ah mah cu a tuah hrimhrim lai ti kha na zumh khawh. Mah caan a phanh hlan tiang, kan i ruahchanmi ningin thil a can lo hmanhah lungdong loin Pathian rian kha i manh lo ngaiin ṭuan hna u sih.\nA tar hnu hmanhah Arthur Secord nih thlaraulei ah ṭhancho peng a duh (Catlangbu 11 zoh)\n11-12. Pumsalei in kan thazaang a der tik hmanhah zeicah hmaiah kan fon peng awk a si? Tahchunhnak pe.\n11 Pumsalei in kan thazaang a der tikah. Tlik aa zuam taktakmi hna he i lo loin kannih cu thlaraulei ah kan ṭhawn peng khawh nakhnga pumsalei in ṭhawn a hau lo. A tak ti ahcun pumsalei ah ṭhawnnak a ngei lomi, mi tampi nih thlaraulei ah ṭhawn peng awkah bia an khiah. (2 Kor. 4:16) Tahchunhnak ah, Unaupa Arthur Secord * cu kum 88 a si i Bethel ah kum 55 a ṭuan cangmi a si. Atu cu a thazaang a der cang i a ngan zong a dam ti lo. Nikhat cu nurse nu cu a herhmi thil tuahpiak awkah a ihnak ah a ra. Nurse nu nih a zoh i a zaang a fak tuk, cucaah hitin a ti: “Unaupa Secord, Jehovah caah thil tampi na rak tuah.” Asinain Arthur nih hlanlio a tuahmi thil hna cungah lungthin a pe lo. A nih buin a zoh i hitin a leh: “A si, a hmaan. Asinain a biapimi cu kan rak tuahmi thil kha a si lo. Atu ah zumhawktlak tein um hi a biapi deuhmi a si.”\n12 Jehovah rian caan saupi a ṭuan cangmi na si men lai. Asinain atu ah na ngan a dam lo caah hlan bantukin na ṭuan kho ti men lai lo. Cutin na si ah cun na lungdong hlah. Jehovah nih hlanlio ah zumhfek tein a rian na rak ṭuanmi cu a sunsak tuk ti kha zum. (Heb. 6:10) Cun zeitluk in dah Jehovah kan dawt ti cu a caah zeizat dah kan ṭuan timi cungah aa hngat lo ti kha i cinken. Mah canah a ṭhami lungput kan ngeih i kan tuah khawhmi dihlak kan tuah tikah zeitluk in dah Jehovah kan dawt ti kha kan langhtermi a si. (Kol. 3:23) Jehovah nih ri kan ngeihmi kha a hngalh i kan tuah khawhmi lengin a kan hal lo.—Mar. 12:43, 44.\nAnatoly le Lidiya Melnik nih harnak tampi an tong ko nain zumhfek tein an inkhawh (Catlangbu 13 zoh)\n13. Anatoly le Lidiya hmuhtonnak nih harnak tampi kan ton hmanhah Jehovah rianṭuan peng awkah zeitindah a kan bawmh?\n13 Caan saupi harnak kan ton tikah. Jehovah salle cheukhat cu kum tampi chung harnak le hremnak an tong. Tahchunhnak ah, Anatoly Melnik * cu kum 12 a si lioah a pa cu an tlaih i thong ah an thlak. Cun a pa cu an umnak Moldova in meng 4,000 (km 7,000) aa hlatnak Siberia ah ṭhawl a si. Kumkhat a rauh hnuah Anatoly, a nu, a pi le a pu zong Siberia ah ṭhawl an si. Tlawmpal ah khua pakhat ah an i pum kho, asinain khuasik caan ah hawrha lakah meng 20 (km 30) tiang an ke in an kal. A hnuah Unaupa Melnik cu kumthum chung thong a tla i a nupi Lidiya le kumkhat a simi a fanu he an i ṭhen. Harnak tampi an tong ko nain Anatoly le a chungkhar cu Jehovah cungah zumhfek tein an um. Atu ah Anatoly cu kum 82 a si cang i Central Asia ah Zung Ṭengnge Kawmiṭi in rian a ṭuan. Anatoly le Lidiya bantukin Jehovah rianṭuannak ah kan tuah khawhmi dihlak kha tuah hna u sih. Cun hlan bantukin inkhawhnak ngei zungzal hna u sih.—Gal. 6:9.\nHmailei Naa Ruahchannak Cungah Lungthin Pe\n14. Paul nih a hmuitinh phanh khawh awkah tuah a herhmi zeidah a hngalh?\n14 Paul nih a dongh tiang ka tli kho lai i kawltung ka phan lai ti kha a zumh. Chiti thuhmi Khrihfa pakhat in “cunglei nunnak” kha hmuh awkah aa ruahchan. Asinain kawltung phanh khawh awkah ‘ka tlik’ peng a hau ti kha a hngalh. (Fil. 3:14) Paul nih Filipi i unau pawl kha an hmuitinh cungah lungthin an pek zungzal khawh nakhnga lungthawh awk ngai a simi tahchunhnak pakhat a chimh hna.\n15. Paul nih Filipi khua i Khrihfa hna kha ‘tlik’ peng dingin thapek awkah rammi sinak kha zeitindah a hman?\n15 Paul nih Filipi khua i unau pawl kha vancung rammi an si kha a hngalhter ṭhan hna. (Fil. 3:20) Rammi sinak cu zeicah a biapit? Mah lioah Rom rammi sinak cu a sunglawi tukmi a si. * Asinain chiti thuhmi Khrihfa hna cu ṭhatnak tam deuh a pe khomi, a ṭha tukmi rammi sinak an ngei. Rom rammi sinak cu vancung rammi sinak he tahchunh ahcun zeihmanh a si lo. Cucaah Paul nih Filipi khua i unau pawl kha hitin tha a pek hna: “Khrih thawngṭha nih si hna seh ti an duhmi hna kha nan nuncan a si awk a si.” Hika i “nuncan” timi biafang cu rammi bantuk in nun timi sullam a ngei. (Fil. 1:27.) Tuchan i chiti thuhmi Khrihfa hna nih vancung i zungzal nun ding timi an hmuitinh phanh khawh awkah fakpi in an i zuamnak thawngin zohchunh awk ṭha an chiah.\n16. Vancung ruahchannak a ngeimi kan si ah, vawlei ruahchannak a ngeimi kan si ah Filipi 4:6, 7 ningin zeidah kan tuah peng awk a si?\n16 Vancung ruahchannak a ngeimi kan si ah, vawlei ruahchannak a ngeimi kan si ah kan hmuitinh phanh khawh awkah fakpi in kan i zuam a hau. Kan sining cu zeitin a si hmanhah hnulei thil kong kha kan ruah ṭhan awk a si lo i kan ṭhanchonak kha zei bantuk thil hmanh kan i dawnhter awk a si lo. (Fil. 3:16) Jehovah biakam a tlin lai kan hngahnak cu caan saupi a si cang men lai asiloah kan upa cang i hlan bantukin kan thazaang zong a ṭhawng ti men lai lo. Kum tampi chung harnak le hremnak zong kan tong men lai. Zeiti a si hmanhah “zei thil kong hmanhah lungrethei in um hlah u.” Mah canah Pathian sinah thlacam u law bawmhnak hal u. Cutin nan tuah ahcun Pathian nih nan ruah khawhmi leng nakin a ṭha deuhmi daihnak aan pek hna lai.—Filipi 4:6, 7 rel.\n17. A hnu capar ah zei kong dah kan i ruah hna lai?\n17 Tlik aa zuammi pakhat nih a kawltung a phanh lai ah a hleiin a hmuitinh cungah lungthin a pek bantukin kannih zong donghnak a naih tuk cang caah a ṭha tukmi hmailei biakam cungah kan lungthin kan pek ve a hau. Atu ah kan si khawh chungin cutin tuah kan duh. A hmaanmi lam cungah tlik khawh awkah zeidah kan tuah awk a si? A hnu capar nih biapi ah kan chiah dingmi thil kha hngalh awk le ‘a ṭha bik i thim awk kha hngalh’ awkah a kan bawmh lai.—Fil. 1:9, 10.\nPaul nunning nih Jehovah rian ṭuan peng awkah le kan hmuitinh cungah lungthin pek peng awkah zeitindah a kan forh?\nKan i ruahchanmi ningin thil a can lo tik, pumsalei in kan thazaang a der tik le caan saupi harnak kan ton tik hmanhah zeitindah nunnak tlikzuamnak ah kan tlik peng khawh?\nThazaang chuah in i zuam awkah Paul kha zeinihdah a forh?\nHLA 79 Fek Tein Dir Awkah Cawnpiak Hna\n^ cat. 5 Jehovah kan biaknak cu zei can a si cang hmanhah Khrihfa pakhat in ṭhancho peng kan duh. Lamkaltu Paul nih zumtu khat pawl kha zeitikhmanh ah lung dongh lo dingin tha a pek hna. Filipi Khrihfabu sin a cakuat ah nunnak tlikzuamnak ah inkhawhnak a kan ngeihter khomi thazaang peknak bia aa tel. Paul thazaang peknak bia zeitindah zulh khawh a si timi kong kha hi capar ah a langhter lai.\n^ cat. 11 Unaupa Secord kong kha 1965, June 15, Vennak Innsang capar i “A Hmaanmi Biaknak Ṭhanchoternak ah Ka Rian” timi [English] ah zoh.\n^ cat. 13 Unaupa Melnik kong kha 2004, October 22, I Hlau! chung i “Ngakchiat Lio tein Jehovah Dawt awkah Cawnpiaknak” timi [English] ah zoh.\n^ cat. 15 Filipi khua cu Rom uknak tangah a um caah khua mi hna nih Rom rammi sinak kha hmuh an duh. Cucaah Filipi khua i unau pawl nih Paul hmanmi tahchunhnak kha ṭha tein an hngalhthiam.


Mipi Lei Ttang Palek Nih An Tlaih Mi Hna Cu An Thlah Cang Hna Lai – Chintanbo\nJune 23, 2022 admin MYANMAR NEWS 0\nA ruang tampi ruangah tlaih a tongmi thongtla 29 cu min thutter in kan chuah hna, tiah Karenni ramkukh palik phu Karenni State Police (KSP) nih an langhter. An chuahmi hna thongtla minung 29 chung ah 22 hi Non CDM an si i, a dang 7 hi rit haisii case in an rak tlaih hna.\nKarenni ramkulh palik phu nih an thlah cang hna lai. Humhimnak ca ah an thlah te lai ding ni le caan cu chim khawh a si lo. Tu thla chung ah cun an thlah ko hna lai, tiah thei a si. Non CDM kan tlaihmi hna cu SAC ralkap an bawmhchanh hna ca ah kan tlaihmi hna a si, tiah Karenni palik phu (KSP) nih an langhter.\nNon CDM hna cu mi an that lo nain SAC ralkap tha an pek hna caah an tlaih hna i dan an tat hna hi a si, tiah theih a si. Karenni palik phu nih kan tlaihmi hna hi 70 leng an si i ralrin a herhmi hna tucu thong kan thlak hna. A dang pawl cu kan hren hna, tiah an langhter.\nThongtla pawl cu anmah tein rawlchuannak nawl an pek hna i, an chungkhar hna he chawnh biaknak nawl zong an pek hna. Karenni palik phu nih a luancia May thla 26 lioah thongtla 24 an rak chuah cang hna. June 21, kum 147 tlinnak camtuak Karenni Miphun ni cu Karenni ramkulh hmun tampi ah an tuah, tiah theih a si.


Ballon d’Or Dong Kho Ding Min An Thanh, Neymar Min A Tello – Chin World News Evening\nOctober 23, 2019 October 23, 2019 Salai Van Sport\nFootball-i mah pumpak thangtthatnak ah a sungbik mi Ballon d’Or zong tu kum ah pek tthan a si lai i, Ballon d’Or dawng kho tu dingah ruah mi, minung 30 thanh si cang. Hi chungah Champions League, champion simi Liverpool hi thimmi hna lak ah an tam bik. Liverpool hi player pasarih thim in, Virgil Van Dijk, Mohamed Salah, Sadio Mane, Roberto Firmino, Trent Alexander-Arnold, Georginio Wijnaldum le. Alisson Becker- hna thim an si.\nPremier League champion simi Manchester City hi player panga thim an si i, annih hi Liverpool ti lo cun a tambik an si ve. City ah hin Raheem Sterling, Riyad Mahrez, Kevin de Bruyne, Bernardo Silva le Sergio Aguero-hna cu thim an si. Cun, a luancia season Champions League finalist Tottenham hi player pahnih thim in, an captain Hugo Lloris leh Son Heung-min hna an si.\nBallon d’Or voinga ve ve a dong cang mi Cristiano Ronaldo le Lionel Messi min cu ai tel nain, nikum i Ballon d’Or dongtu Luka Modric min bel hmuh ding um lo i, Ballon d’Or history-ah a voikhatnak ding Ballon d’Or a lak hnu kum le chinchiah ah Ballon d’Or dong kho ding min list 30 chungah a tello hmasa bik a si.\nBarcelona ah hin player pali thim an si i, Messi pinah Frenkie de Jong, Antoine Griezmann le goalkeeper Marc-Ander ter Stegen hna cu thim an si. Arsenal forward Pierre-Emerick Aubameyang-kan hmuh i, Chelsea player tthing simi Real Madrid-ah um Eden Hazard zong thim a si. Mah Ballon d’Or laksawng dongtu dingah PSG forward Neymar, Manchester United midfielder Paul Pogba le Tottenham striker Harry Kane-hna cu thimmi minung 30 lak ah an i tello.\nBallon d’Or hi France Football magazine nih kum 1956 thawk khan a pek mi si i, kum 2010 khan kum 2015 tiang kha FIFA World Footballer of the Year he fonh sinain atu ahcun an tthentthan cang. Ballon d’Or laksawng peknak hi Paris ah pek a si tthan lai i, Decemebr ni 2-ah laksawng peknak hi hman si lai.


Ralbawi Aung San nih 'Myanmar Ralkap' a dirh ni | THE CHIN EXPRESS\nRalbawi Aung San nih ‘Myanmar Ralkap’ a dirh ni\nLiamcia kum 74 lio tuni September 7 ahhin Myanmar luatnak pasalṭha Ralbawi Aung San le South East Asia Ralkap (SEAC) bawi Louis Mountbatten nih Sri Lanka khua Kandy ah Myanmar Ralkap hmailei lam sialtu ding lungtlinnak minsen an rak thut.\nVawlei Ralpi 2 dih hnu zongah Myanmar uk peng rih aa timmi UK nih cun Ramdawtu Burma Ralkap (PBF) le Burma hriamtlai bu hme pawl cu hrawh dih a rak timh hna. Nain Myanmar hruaitu pawl nih an rak al chih peng ve.\nMyanmar ram ah hriamtlai bu an karh chin lai ti a phan caah, British (UK) nih SEAC headquarters umnak Kandy khua ah meeting a rak auh hna.\nKandy khua lungtlinnak nih ‘punghman Myanmar Ralkap hrampi caah PBF ralbawi 200 le ralkap 5,200 cu kan cohlan ko lai’ tiah bia a rak khiah. PBF cu duhsah tein ralkap puitling ah aa ser thluahmah.\nMyanmar nih luatnak ral a tuk lio ahhin Myanmar Ralkap taktak PBF cu British ralkap a rak tu lo. Nain kum 1948 ah Myanmar nih luatnak a hmuh hnu in a chuakmi ramchung ral ah aa rak tu ve.\nMyanmar cu China ralkap nih tuk in uk an rak timh caah PBF ralkap nih an rak dawi hna. Mah ruang cun PBF cu Myanmar khamhtu ralkap asi tiin mipi nih cohlan le thangṭhat a rak si.\nAn hruaitu Ne Win nih kum 1962 ah cozah a pawnchuah (coup) caah Myanmar Ralkap minṭhatnak vialte a rawk ṭhan dih. Mah hnu cun Myanmar cu sifahnak chungah a pil thluahmah i hruaitu ṭha lo le ramkhel ṭha lo ruangah a sifak bikmi ram ah ai chuah beh.


GENESIS 5 HCL - Hihi Adam tefa hna min cazin cu a si. - Bible Search\n1Hihi Adam tefa hna min cazin cu a si. (Pathian nih minung a rak ser hna ah khan amah he i lo in a rak ser. 2Nu le pa in a ser hna i thluachuahnak a pek hna i “Minung phun” tiah min a sak hna). 3Adam cu kum za le sawm thum a si tikah amah bantuk a simi fapa pakhat a ngei i a min ah Seth a sak. 4Cu hnuah cun Adam cu kum za riat a nung rih. Fa dang kha a ngeih hna i 5kum za kua le sawm thum a si ah a thi.\n21Enok cu kum sawm ruk le kum nga a si ah fapa pakhat Methuselah a ngei. 22Cu hnuah Enok cu Pathian he i kom in kum za thum a nung i fa dang kha a hrin hna; 23kum za thum sawm ruk le kum nga tiang a nung. 24Enok cu a nun chung dihlak Pathian he tlongleng òi in a nung i Pathian nih a lak caah a um ti lo.\n28Lamek cu kum za sawm riat le pahnih a si ah fapa pakhat a ngei i 29“Bawipa nih chiat a serhmi vawlei i rian har kan òuannak hin, hi pa nih dinhnak a kan pek lai,” tiin, a min ah Noah a sak. 30Cu hnuah Lamek cu kum za nga sawm kua le kum nga a nung. Fa dang a ngeih hna i 31kum za sarih sawm sarih le kum sarih a si ah a thi. 32Noah cu kum za nga a si hnuah fapa pathum Shem, Ham le Jafeth kha a ngeih hna.


Kalay peng ah bom puah hnawh a tongmi SAC ralkap 35 an thi – THE CHINLAND POST\nKalay peng ah bom puah hnawh a tongmi SAC ralkap 35 an thi\nThe Chinland Post | 2022 April 12 – Sagaing ramṭhen, Kalay peng April 10-11 ah SAC ralkap mawṭaw thluan cu voi tampi bom kan puah hnawh hna caah ralkap 35 nak tlawm lo an thi tiah PDF-Kalay nih a thanh.\nKalay peng, Chaungkhan khua lei ah a kalmi SAC ralkap mawṭaw thluan 20 cu April 10 zaanlei sml 4:00pm hrawng Panmon hlei pawngah mipi hriamtlai phu hna nih bom an puah hnawh hna. Zaanlei sml 6:30pm hrawngah Chaungkhwa le Natchaung khua pawngah SAC ralkap le mipi hriamtlai phu hna karlak ah kahdohnak a chuak ṭhan caah SAC ralkap 2 an thi tiah theih a si.\nApril 11 zing sml 6:00am in zaanlei 3:00pm tiang Natchaung khua ah hmunhma a khuarmi SAC ralkap le mipi hriamtlai phu hna karlak ah kahdohnak a chuak ṭhan i SAC ralkap 6 an thi.\nZaanlei sml 3:30pm hrawngah Natmaung khua in Thasi khua ah ke in a kalmi ralkap pawl mawṭaw cung an kai lioah mipi hriamtlai phu hna nih bom 24 in an puah hnawh hna caah SAC ralkap 10 an thi tiah theih a si.\nSAC ralkap mawṭaw thluan cu Thasi le Inkya khua karlak ah mipi hriamtlai phu hna nih bom 29 in an buah hnawh ṭhan hna caah SAC ralkap 9 an thi.\nChinsai le Zinkalin khua ah a phanmi SAC ralkap mawṭaw thluan cu mipi hriamtlai phu nih bom 12 in an puah hnawh hna. SAC ralkap 5 an thi tiah theih a si.\nCun, Kalay Technology University lei ah kahdohnak tuahding in a kalmi SAC ralkap 30 zong April 11 zing sml 10:00am ah Zinkalin khua le Kalay Technology University karlak ah mipi hriamtlai phu nih bom an puah hnawh hna i SAC ralkap 3 an thi. SAC ralkap mawṭaw thluan cu Kalay khuachung ah a lut tiah PDF-Kalay thawngthanhnak in theih a si.\nSAC ralkap mawṭaw thluan cu PDF-Kalay, CNDF, CDF-KKG le mipi hriamtlai phu hna fonh in kahdohnak tuah a si i SAC ralkap 35 nak tlawm lo an thi lai. Mipi hriamtlai phukomh in minung 3 nih hliamhma an tuar tiah theih a si.\nPrevious Kum khat tling dohthlennak: Kan dohmi kan ral, zeidah kan hmailei ah a um? Kan dirhmun, zeitindah hmai kan nor lai?\nNext SAC ralkap nih thah ruangah mipi 1,740 leng an nunnak a liam


Jesuh Thawhni Zingah AAP Ralhraang Nih Chin State Paletwa Ah Mipi Hramhram In An Tlaih Hna – Chin World News Evening\nAam Aadmi Party (AAP) Ralhraang Pawl Nih Tuchun Ah Chin State Paletwa Township Ah An Mipi An Tlaih Hna. Tu chun Easter Sunday zingka 12 April 2020 ah khan AAP ralhraang phu pawl nih Chin State Paletwa Township ah a ummi cu an tlaih ṭhan hna tiah theih a si. An chimmi cu Chin State Paletwa Township ah a ummi hi kan him hrimhrim lo. Raalfir in fir lengmang le tlaih lengmang kan si ko. A cozah nawlngeitu hna nih phung ning bantuk te in kan himnak ding kong ah ṭuanvo an lak a hau tiah an chim.\nCu lawng si hmanh si loin Chin State Paletwa Cu Vanlawng Bak In An Phomh Thluahmah Ko Cang. Tu chun zong ah Chin State Paletwa cu vanlawng bak in an phomh thluahmah than cang hna. Zanlei suimilam pasarih tiang ah khan Catholic campus hna ah cun luh awk hrim a ttha rih loh. Catholic Church pakhat cu a ciam dih cikcek. Khuachung hmunkip ah meithal kuan cu ruah sur in a sur ko tiah an chim.\nChin pa pakhat Salai Kyaw Zin Zin unaupa pakhat cu nizan ah khan Paletwa an inn hmai i a dir ko lio ah a paw ah meithal kuan nih a khen. A tu hi Paletwa Hospital ah a um lio a si. Cu bantuk tthiamtthiam in Nanchaung Wa Village ah a ummi Daw Phyu Phyu kum 62 hliamh a si i Paletwa Hospital ah luhpi a si hnu ah Mindat Hospital pi ah tthial tthan a si.\nEi din ding ti le rawl zong hmun kip ah a ummi hna nih pekchanh an si. Facang hna cu Matupi lei hna le cozah lei hna tbk i bawmh in peek le chanh an si hna. WFP hna telh in International Community, local le International Organization tampi hna nih a lamkip in zuanhnawh le bawmhchanh an si. KACC hruaitu hna le Paletwa Chin hruaitu hna nih Naypyitaw lei ah bawmhnak kan hal len ko hna. A sinain ralkaap pawl nih cun facang tlawmpal dah tilo cu kan hmu loh tiah an chim. Chirhchan: Khumiland News\nNote: Hi cabia hi kawlca kan leh chinmi a si tikah kan palhnak tampi a um lai careltu nih a rel nan kan thiampiaknak lai kan in nawl duh hna. Cun kawlca kan leh chinmi a si caah copy-pate ngah lo.\nMyo Gyi Covid-19 A Ngeimi Timi Kongah Myo Gyi Nupi A Um Kho Ti Lo Fiang Ngaiin A Phuan Dih


Lai Tuanbia [Khawmhsuat] – Chin Community in Norway\nSeptember 11, 2012 ccn 0 Comments\nKhua pakhat ah Kurbungbel an timi tlangval pakhat a rak um. A mui a chiat tuk ning hi a ruh a ngawi, a mit a cei, a ngal a kawi. Thlalang aa bih ah cun amah le a mah hmanh aa ttih ti a si . A mui a chait tuk ah hin innleng hmanh ah a chuak ngam tawn lo i innchung tu ah hin aa benh deuh tawn ti a si.\nVoi khat cu innchung ah Caicimte a tlaih i ka thah lai a ti ah khin Caicimte nih cun, “Ka pu Kurbungbel,zaangfahnakte in ka that sawh hlah, ka thlah sawh ko. Nangmah caah nupi kan lawkpiak lai,” a ti. Kurbungbel nih cun, “Hitluk ka mui a chiat hi….zeitindah an ka duh khawh lai,” a ti. Caicimte nih cun,”An in duh ko lai.” a ti i Caicimte cu a thlah tthan. Caicimte cu unaurual pathum chuak te inn aha va kal i ,” Ka pile, ka pu nan fanu lakah pakhat tal Kurbungbel nan vat ter lo ahcun nan chung tein nan ci a mit dih lai,” a ti hna. Cule cangka Caicimte nih cun lo diam a kal tak hna ti a si.\nA nu le a pa cu an khuaruah a har i cuti ci mih dih nakin cun kan vatter ko lai ta, an ti. An fale lolam tlun cu ab hngak. An upa deuh nu cu a rak tlung i a pa nih a rak don. “Ka fanu, Kurbungbel nan vat lo ahcun nan ci a mit dih lai a kan ti i nangmah nih teh na vat ko lai,” a von ti. An fanu nih cun, ” Nemmam. Kurbungbel vat nakcun kan chung zapi kan cu mih dih hmanh ka duh deuh,” a ti i a duh nemmam lo. A lainu cu lo lam in a rak tlung ve i a pa nih thil sining a von chimh ve i a pa bai a dih hlan ah , “Nemmam, Kurbungbel vat nakcun kan chung zapi kan ci mih dih hmanh a ttha deuh,” a ti i a duh lo . A nu le a ka pa cu an thin a phang tuk cang. An fanu hniangte lawng a taang cang ,zei ti awk an thei ti lo. A fanu hniangte cu lolam in a rak tlung i a pa le a nu nih an hei don. A åa le a nu nih, ” Kan fahniang dawt, tiin an von don i thil sining cu an von chimh ve. An fanu cu aa ruat i ,a zenh tuk bu le a duh lotuk bu tein, ” Ka nu le ka pa , kan chungte i kan ci mih nakin cun ka vat ko lai,” a ti hna. A nu le a ka cu an i lawm tuk i an zitmuai len.Cuticun Kurbungbel cu an vatter. A sinain Kurbungbel lo a kal karah cun a nu le a pa inn ah a va leng peng hna. Zan lawngah hin a ttin tawn.\nVoi khat cu an khua ning tein tiva ah kan deng hna lai an ti i Kurbungbel zong an sawm ve . An nu nih cun thil a timhpiak i aa thawh ve. Tiva an va pha i hru cu an denglen. Tlun a zat hrawngah khin ngathaisawn a von thlih . Ngathaisawn nih cun, ” Rak ka thlah, na ka thlah ahcun na mui hi kan remh dih lai,” a ti. Kurbungbal nih cun ngathaisawn cu a thlah .Ngathaisawn nih cun, ” Thing hnah va la, ” a ti i thinghnah a lakter . Thinghnah in cun a hnuai dih i, “zu tawngh lo le va tawngh lo ti ah vaa kholh,” a ti. Kurbungbel cu a ruh a renh dih i mi pumrua ttha ,muidawh taktak ah aa cang, aa dawhngin hi zoh cim loin aa dawh ti a si.\nZanlei cu a hong si i tiva kal pawl cu an tlung thluhmah. A nupi nih cun innka hram in ka va pa hi a rak tlun bal hnga lo tiah a rak cuanh peng. A vapa hmanh a thei ti lo. An inn hmai a phak ah khin cu tluk mui dawhcu…. ahodah a si hngatiah a lungchung tein a ti len loiah, an inn chungah cun cu pa cu a hung lut .” Kan nu, a hodah na cuanh le ko, ka rak tlung cang hi na thei lo maw,” a von ti. An nu nih cun ,”Ka va pa hen ta ka cuanh ko. Hawi dang cu an rak tlung thluahmah cang, ka va pa belte tlun le tlun lo a zal ti lo.” a hei ti. Kurbungbel nih cun,”Keimah hi pei na va ka si ko cu,” a von ti . A nupi nih cun a zum kho lo.”Nangmah cu ti tluk in naa dawh, na pumrua le a ttha, kei ka vapa cu mimuichia, mi ruhkawi pei a si ko cu,” a ti. Kurbungbel nih cun,” A si ko e, keimah hi ka si ko. Kan tlun lai ah khan ngathaisawn ka tlaih i ngathaisawn nih ka thlah law, na ruh kan remh lai a ka ti i a ka remh bai a si,” a ti. An nu nih cun a zum set lo. Kurbungbel nih,” Kan nu, na pa le sur na hlanmi hna pek pah in ngasa hi va cawih ve hna,” a hei ti. An nu cu aa nuamh tuk ah a vapa cu a zoh zong a cim ti lo. Khoika kal hmanh a huam ti lo. A nu le a pa cu ngasa le sur pek ah a va kal ian innleng in, ” Khah, nan sur kan pa hna. Ngasa he ,” a hei ti i lo vurmar ah inn lei ah cun a tli. A nu le a ka cu an khuaruah a har tuk i zei ko dah a si hnga . Upa nu nang va zoh hnik an ti . Upa nu cu a va kal i Kurbubgbel a zohnak ah ttin a thei ti lo. A changtu nu an va kalter ve i a naunu va a zoh nak ah ttin a thei ve hoi ti lo . a nu a va kal ve i cu baak . A hnu ah cun an pa a va kal ve i a fanu ca cu a hmuh ve tikhan aa nuam kho tuk. Hi tluk in muidawh an um ti lai lo a ti ve.\nVoi khat cu Kurbungbel cu thual ka tlawng lai a ti i an nu cu nau a pawi caah khoika hmanh ah chuak lo ding in ti a thanpiak dihm thing a luhpiak dih . A zei zong tein a tuahpiak dih hnu ah ,” Kan nu a lengah na rak chuak hrimhrim lai lo, na chuah sual ahcun na ule nih an in thah sual lai,” a ti ta . An pa cu khual tlawn ah aa thawh. A unu nih cun a naunu cu a hnahchuah i ka nau hi ka thah lai suak lai,” a ti ta. An pa cu khual tlawn ah aa thawh. A unu nih cun a naunu cu a hnahcuah i ka nau hi ka thah lai i keimah nih a vapa hi ka co lai a ti. ” Ka nau, nan vok rawl ba pe cang maw,” a hei ti i a naunu nih cun ” Ka pek cang” a ti. “Nan ar rawl teh,” a hei ti i .” ar rawl zong ka pek cang ti a naunih cun a leh. ” Ka nau ti kan i kholh lai, rak chuak,” tiah a unu nih cun a ti tthan. ” Ka u ,kan pa nih ti kholhnak cu a ka thanpiak dih cang,” a hei ti .”Ka nau ,rak chuak, pipen kan i cit lai,” tiah a unu nih cun a ti tthan . A nau nu nih cun a huam lo. a unu cu zeiti ti awk a thei ti lo. Caan sau deuh a rauh ah khin, ” Ka nau pipen kaa citnak ah Kawl vai lei ah nan pa ka hmuh,” a von ti. An pa hmuh cu a duh tuk ve i a lengah cun a hei chuak i pipencu a citter .Pipen aa thui saling ah khan a unu nih Kurbungbel nupi cu a nam i horkadok ah a thlak ta, A unu cu van tthat a ti i a naunu bantukin aa thuam i durkaruk (tithawl) kha aa pawiter.\nKurbungbel cu a khuatawnnak in a rak tlung i an nu pipen a sihpiakmi tangah khan nau ttah thawng a theih i a thil aa tthum i a va lak hna. A paiper chungah khan a thuh hna. Inn cu a va pha i an nu deu nih cun ” Aw….. kan pa, na rak tlung cang tih,” a hei ti. ” Kan nu,voi dang na lo lo e…. ka thil zong na ka cawih lo ee,” a hei ti.”A si khe, ka philh sual,” a ti i a thil cu a cawih .” Kan nu , voi dang na lo lo ee,”a tha ba lai tiah ti zong na ka suahpiak lo ee ,” a ti tthan .” A ze….. ka phlih sual,” a ti i ti cun a hei suahpiak. ” Aa .. kan nu, voi dang na lo lo ee, ti kholhnak zong na ka tuahpiak lo ee,” a hei ti i ,” a ze….. a cu ka lungloh cu,” a ti i ti kholhnak cu a rannak in a hei tuahpiak.” Aa, kan nu, voidang na lo lo ee, voi dang ah ka tlun le cangka tein ka thil na ka cawih i zei thil dah na ka phurj tiin na ka tteo pei, a tucu na daithlang ko ee ,” a hei ti. ” A zem ka philh ko lo maw zei,” a ti i zokzok in a paiper cu a hei zuanhnawh. A von kau cu a naunu le a fate cu a hmuh hna i a lau i zokzok in an inn lei ah a tli. A tliknak ah durkaruk aa pawitermi zong kha a thlau dih.Cuticun an nute cu paiper in a chuah i nuam tein an um tti an ti. Cu cial.\nPrevious Previous post: Statoil interessert i Myanmar\nNext Next post: Pu Vom Le Zawngte


Donald Trump Nunnak Kongah Thawngpang Fiang!!\nUS President Donald Trump cu coronavirus zawtnak a ngeih hnu zarhkhat hmanh a tlin hlan ah Oval Office a kai tthan colh tiah theih asi. President Donald Trump hi suimilam 24 renglo chung covid-19 symptoms a nei tilo i, suimilam pali renglo chung khuasik zong a nei tilo tiin a doctor Sean Conley nih a chim.\nVideo message a chuah mi ah Trump nih a that (damcang) nak kong a chim i, Pathian thluachuah asi in ka ruah tiin a chim. Americans mipi vialte hna nih amah an zohkhenh ning bantuk cun treatment dong viar ve hna seh ti a duhnak kong zong a chim chih fawn. Donald Trump nih cun Regeneron Pharmaceutical hna nih sii an serchuah mi cu a lakka in phawtzamh a timhnak kong zong a chim chih fawn.\nHi sii hi Donald Trump sinah pek asi i, theurapeutic measure silo in damnak tu asi deuh tiin a chim i, dose tam taktak an ser cuahmah lio asi ti zongah a chim chih i, a si nain Regeneron drug hi federal regulators hna nihcun an pawmpi loh. Hallo mi thluachuah asi i, Virus ka kai i, hi sii hi ka theih i, hong ka pe u ka ti i, a rak ttha taktak tiin a chim. Hi sii hi emergency ah hman si khawhnak dingah hmalak colh asi lai tiah a chim.\nPresident Trump nihcun China a soiselnak cu peh in, a man nan cawi hrimhrim lai. Hi thil a chuahnak a ruang hi nanmah thiam lo asi. China thiamlo asi i, China nih a man tampi a cawi bak lai, hihi China thiamlo a si tiin a chim.\nTrump a ttanhtu hna nihcun hospital a chuahnak in hruaitu sinak a langhter tthan colh an ti i an thangthat ngaingai. A si nain amah (Trump) soiseltu hna tu nihcun a cawlcangh ningcu a mumal lo deuhdeuh tiah an ti ve.\nCredit: Lahnim News + Chinthinkers


IS ralhrang 100 leng Syria thonginn in an zaam | THE CHIN EXPRESS\nIS ralhrang 100 leng Syria thonginn in an zaam\nSyria ram ah thongthlakmi IS ralhrang 100 leng thonginn in an zaam tiah US cozah rank sang pakhat nih Nithumni ah a chim.\nIS ralhrang pawl cu US ralkap le a ttantti Kurdish hriamtlai (Syrian Democratic Forces tiin auhmi) pawl nih Syria ah an tlaih hna i thong an thlak hna. Nain, President Trump nih US ralkap pawl cu a lak hna caah Kurdish hriamtlai bu lawng nih thonginn cu an ven.\nTrump nih US ralkap a lak hna cangka in Turkey cozah nih Kurdish hriamtlai (SDF) cu a kah hna caah thonginn cu ttha tein an veng kho ti lo. Mah ruangah, IS thongtla pawl nih thong an bauh i an zaam khawh hi a si.\nSDF cu US ralkap he i bawm in Syria um IS ralhrang a do ttimi a si. President Donald Trump nih a kan rawi, US nih IS ralhrang doh a kan sawm caah kan hriamtlai thong tampi an nunnak liam, atu ah hitin US ralkap nih a kan hlawt tiah President Trump acozah cu an mawhchiat len.\nUS Ramdang Vuanci Zung nih Syria palai caah a hmanmi James Jeffrey\n“IS ralhrang 100 leng thonginn in an zaam cang. Atu an umnak kan hngal ti hna lo,” tiah US Ramdang Vuanci Zung nih Syria palai caah a hmanmi James Jeffrey nih US Hlutdaw Niam i Foreign Affairs Committee phu sinah a chim.\nJames Jeffrey nih, “Kurdish hriamtlai pawl nih thonginn cu an ven rih ko,” tiah ati.\nTurkey nih Kurdish hriamtlai a kahmi hna cu ngol dingin US cozah nih a fial. Turkey nih “si un Kurdish hriamtlai pawl hi Syria-Turkey ramri chuak hna seh…” ati. Cutin, US cozah he kahngol lungtlinnak an ngei i atu lawlawse cu Turkey nih a kap ti hna lo.\nKurdish hriamtlai pawl cu Turkey ram chungah a ummi ralhrang bu PKK he pehtlaihnak an ngei tiah Turkey cozah nih a chim. Mah ruangah, a kah hna hi a si. PKK cu US le EU zong nih ralhrang cazin ah an chiahmi a si. – AFP


Video: Cheery Het “Kan Duh” ti bak an au chihnak Video a laar taktak\nbysalaicung\tMarch 15, 2019\tHome, Myanmar\nAung San Suu Kyi cu a bodyguard a simi muidawh Cherry Htet he Pegu ramthen an phan tthan, an kalnak khua paoh ah sunglawi taktak in an don hna i mipi lei nih an conglomh hna ning zong a ttha ngai tiah theih a si.\nState Counselor Aung San Suu Kyi cu Pegu khuapi chung ah mipi nih an don hi a si i mi tampi nih “ A me suh na ngandam ko seh, Aung San Suu Kyi a ngandam ko seh tiah mipi an au cuahmah lio ah aw thang taktak in pa pakhat cu a au chih ve, Suu Kyi a ngandam ko seh Cherry Htet kan duh” tiah a au hi a si.\nHi video hi Bryan timi facebook account a hmangtu nih Aung San Suu Kyi a duhtu pawl timi facebook group ah a post hi a si. Cun catar ah a lenghter chih mi cu “ Pegu an rak phak lio ah ka caanttha hmankhawh hrimhrim ka zuam lai, A me-Suh na ngandam seh, Cherry Htet kan duhtuk e” tiah a tarlangh chih hi asi.\nHi Video cu kawlram mipi tampi nih share an tuah i Aung San Suu Kyi nak in Cherry Htet an duh deuh, Cherry Htet aa dawhtuk ruang ah tlangval tampi nih Aung San Suu Kyi an i tanhter bia a si ti bantuk tiang in capo bia an tarlangh chih ti a si.\nPrevious Ngaichia tuk a si, Taanghra caminpuai a donghnak ni cu a caah thihnak faktuk ah a cang\nNext Breaking News: Laitlang ah Motor aa let


Nau Hrawhnak | Radio Veritas Asia\nPauls II & VI\nNUNNAK KHA PATHIAN NIH A NGEIH\nMinung kha Pathian nih a rak ser, nunnak a rak pek. Cuccah mikip i a nungmi sinak nawl cu Pathian pakhat lawnglawng nih a ngeih/uk (Deut. 32:39).\nCairo khua i rak tuahmi vawleicung milu tuah awk rian tonpumhnak ah Mother Theresa ni a rak chimmi cu;\n“Nunnak cu a nung Pathian nih pekmi aa dawhbik mi laksawng asi. Cucaah ‘nunnak’ kha mah duhpaoh in a thatmi raltuknak hna, `hihphaihnak hna, nau hrawhnak hna kha vawleicung ramkip ah kan hmuhmi cu lungfahtuk asi. Anganbik minung nunnak a thatmi thil cu nau hrawhnak hi asi” tiah keimah nih ka chim ngam. Minung nunnak a hnuh`han khotu cu, minung nunnak a rak sertu Pathian pakhat lawnglawng asi. Ka nu siseh, ka pa siseh, sibawi siseh, tonpumhnak nih hin si ko seh, rampi nih siseh ahohmanh nih lak `hannak nawl a ngeilo, timi a phi a rak chuahter.\nAmerican i thlacamnak pakhat zongah Mother Theresa nih Daihnak i abiapibik sualnak tuahtu cu nau hrawhnak hi asinak kong kha atanglei bantukin a rak chim.\nNihin, daihnak a hrawktu sualnak tuahtu cu ‘nau hrawhnak’ hi asiko. Nau hrawhnak paohpaoh cu nunnak bawi Pathian Jesuh hnon asi, tiah a ti. Nau hrawhnak cu ngakchiano hna minung sinak al kha asi ko.\n“Pumpak minung sinak hnatlakpi lo alnak cu adang lainawnnak nawl kha asi. Nau hrawhnak a onhmi zeibantuk upadi siko seh, a hrampi ahcu Democracy he a ralchanh mi asi i Democracy `ihnun asi” tiah Pope John Paul II nih a ti.\nDemocracy phungning kha `ihnun a ra siter cang ahcun mah duh tein daihnak kha `ihnun a siter lai ti afiang ngai ko.\nPope John Paul II `hiam`hiam nih ram hruitu hna kha ziaza le `hanchonak kongkau a rak chimh hna nakah;\nDaihnak kha a hrawhmi thil nganbik cu nau hrawhnak lawnglawng hi asi tiah ka pom. Aruang cu nau hrawhnak cu sualnak ngeilo ngakchia hna kha raldohnak asi i a nu pumpak hrimhrim nih a thahmi asi. Bianaah nu pakhat nih amah hrinmi fa thahnak nawl kha kan pompiak asiahcun, midang hna kha zeitindah pakhat le pakhat i that hlah u, lainawng hlah u, tiah kan ti ngam cang hna lai? tiah biahalnak a rak tuah.\nNau hrawhnak rian kha, Pope John Paul II nih “Thihnak Hellram (Hades) nunphung” tiah min a pek. Amah `hiam`hiam nih “Nunnak Bia Cathluan” ah Ahopaoh minung nunnak zuanhnawhnak cu Pathian pumpak kha zuanhnawh asinak kong le, a pa siseh, a nu siseh, a hawikom siseh, sizung ah `uanvo a ngeimi sibawite siseh, nau hrawhnak ah tha a pemi hna cu lainawng sualnak he aa pehtlaimi an si tiah fakpiin ralring a pek. Cuve bangin minung nunnak hrawhnak cu diahnak hrawh zong asi.\nPope Paul VI nih;\n“Nunnak a ralchan mi sualnak paohpaoh cu daihnak zuanhnawhnak asinak kong” kha fakpiin ralring a rak pek. Khi bantuk asicaah a phukip, ramkip, minung kip cu minung nunnak kham awk `uanvo an ngei dih-- “Nannih cu, daihnak kha hmuh nan duh ahcun minung nunnak kha kham hna uh” tiah a rak timi Pope Paul VI bia kha kan philh awk asilo. Cuasicaah Khrihfa kip, minung kip nih daihnak caah kan tuahthawk dingmi cu ‘nau hrawhnak’ kha kan ralchanh lai i hrin hnga dingmi sualnak ngeilo hmailei caan hrnmi fanu/pa mansung lungvar hna kha khampiaknak tuah awk rian asi.\nAhnubik ah kannih nih kan philhloding mi cu “Mi va that hlah” (Mt. 19:18) timi Pathian Nawlbia kha asi. Mikip nunnak kha Pathian nih a uk (Job. 12:20). “Mah duhning paoh in um khawhnak caah pawpichung semka, ngakchia no nih thahnak a in piak lai timi biachahnak cu a niamtuk” tiah Mother Theresa nih a rak chimmi bia kha thukpiin kan ruah ding asi.\nCatholic nu/pa paoh cu innchungkhar kongkau i, a thiangmi `uanvo pakhat asimi fanu fapa karhternak, cipeh karhternak he a ralchanh mi nau hrawhnak lengah, phungninglo ningcang (phungphai) hna in naupawi khamnak telhin zeibantuk tuahsernak hmanh kha a tuah si ahcun Pathian hmaiah chiatnak (sualnak) tuah asi i Pathian thlauchuah alnak asi.\nRaltuknak hna ah minung an thihmi kha biapi ah chiah, rakchanh in chimcio awk `uanvo kan ngeih bantukin sualnak a ngeilo mi ngakchia asing tampi kha a thah lio mi naupawi hrawhnak (abortion) hna zong ralchanh peng i hrinrih lo mi sual ngeilo ngakchia hna nunnak kha kan khamcio hna lai. Naupawi hrawhnak kha ram cheukhat hna nih phungning upadi sinak in nawl an ohnmi cu “lai nan nawng lailo” timi Pathian upadi ralchanhnak asi i, thihnak nunphung kha thapeknak asi fawn.\nNaupawi hrawhnak kha phungning in nawl onhnak cu nau hrawhnak a karhter. “Italy ram ngandamnak zung nih a ruahdamh ningin kum fate nau hrawhnak singthum (300,000) a um” tiah a ti. (Cf. Petrus, September, 1980, P.172).\n1967 kumah phungning in nau hrawhnak upadi a ra chuak hnuah Britain (England) ram ah kumkhat nakin kumkhat, nau hrawhnak a karh chinchin. 1968 kum ah (25,000) in 1973 kum ahcun (170,000) a rak si. (Cf. Art. Abortion is Always Wrong in ‘sign’, September 1978, P. 20-22).\nAmerican ramkomh ah, 1969 kum ahcun singsarih (700,000) ah a ra kai. Swenden ram ah 1963 kum ah nau hrawhnak dihlak fonh voi (3528) a rak si i 1970 kum ahcun voi (16,038) tiang a rak karh. (Cf. L’Osservatore Romano, ed. English, May 20, 1975, P. 7).\n1987 kum ah, American ah nau hrawhnak voi (1,354,000) a rak um. 1988 kum ah Poland ramah voi (105,333) a rak um i India ram ah voi (596,345) a rak si tiah cekhlatnak ca ningin kan theih. (Cf. Catholic International Vol. 6, June 1996, P. 279).\nCuticun nau hrawhnak tlawmtam cu kum tlawmpal arak rauh i vawleicung huap nau hrawhnak cazin aa tel rih lo. Tuchan ahhin zatuak a karhdeuh lai. Hi thihnak Hell nunphungpi cu minung nun phunglam, minung huham le minung nawl ngeihnak a zuancawh i a `hihphaih lio asi, ti kha minung asimi paoh nih kan philh awk asilo.


Rev. Dr. Aung Mang Nih Ruahllo Tuk In A Kan Thih Tak – Zion Tlang Media\nRev. Dr. Aung Mang Nih Ruahllo Tuk In A Kan Thih Tak\nApril 17, 2020 admin Kawlram Thawng\nRuahlo tuk in Peter Ngun Za Cung nih Chinmi nih kan bochan tukmi Rev. Dr. Aung mang nih mual a kan liam tak cu kan lau tuk cio. Amah hi Chinmi nih buaknak lei he vawlei lei ah kan bochan ngaimi pakhat a si. Miphun dawtnak le zawnruahnak a ngei ngaimi a si. A Rian a tuan piakmi Pathian nih vawleicung a nunnak can a za cang ah a nunnak a dongter mi a si. Dr. Aungmang thihnak thawng in Peter Ngun Za Cung nih “Rev. Dr. Aung Mang ( Director Of Theological Education, MECA) Tuzing ah ruah lo tuk in Khrih tangnem ah na kan dinhtak ti mi thawng kan theih cu minung titsa sinak in MECA na riantuan ti hawi kan lung a tha lo tuk. Vawlei na nun lio ah Khrih nih an khinh mi rian, na lim na tuan dih cang i, Vanram ah Laksawng tampi he nuam tein nai din cang. Na tantak mi chungkhar caah thlacampiaknak he. Na riantuan ti hawi.” tiah Peter Ngun Za Cung. Director. Public Relations MECA. nih a tial.\nPresident Donald Trump Duhnak Cu Tihnung Asi Ko Cang, America Mipi I Chawnhbarh Viar Dawh Kan Si Ko Cang Hi: US economy hi virus ruangah a tumchuk tuk cang caah, virus tawlrelnak rian hi hmaizarh asiloah zarhnolh chung tal ah tawlrel khawh i, economy thanchoter rian tu hi van i hmaithlak zokzok dingin Trump nih a chim. Asinain, khat le khat naih te in riantuanti lo dingin nawl an chuahmi hnawl dingah cun, US health officials pawl nih ralrinpeknak an chuahmi ca hi a phalh khawh hmasa a hau lai, tiah Anthony S. Fauci nih a chim. Virus a karhsomi ruang i puicimhnak nakin hnursuan a tongmi kan economy a dirhmun hi tih a nung deuh hi a si. Cucaah, kan ram chung i virus a karhlo nak bik hmun pawl ah hin cun a rauh hlan ah riantuan on ter than hna ah a tha ko lai, tiah Monday ah khan Trump nih a chim.\nA rauhhlan ah riantuan on a si chom ko lai… hi hnu thla thum li hrawngah, tiin mipakhat nih a chimmi nak tuan in kan on ko lai. Zawtnak damter rian hi zawtnak nih a chuahpimi buainak nakin kan lenhter (zualhmatter) deuh awk a si lo, tiah Trump nih a chim. Khat le khat i naih lo dingin US health officials pawl nih ralrinpeknak bia an chimmi hi na pah chih ne kun lai maw? tiin Trump cu an hal. “Hi kong hi doctor pawl kut lawngah chiah siseh law cu, annih tham nih cun vawleipi hmanh hi phih top an duh ko lai cu ta” tiin a leh hna. Biachahnak kan tuah hlan ah Fauci le a dang public health officials pawl an fimcheuhnak hi a zoh hmasa ta te ko lai, tiah a chim. Zawtnak rai a karhmi khamh, hnumter dingah ni 15 chung caan White House nih a rak tuk cang caah, cu caan an tukmi cu March 30 khin a dih ding a si. Cu hnu lawngah cun biachahnak hi ka tuah te lai, tiah a ti. Kan economy a tlakmi hmual hi zawtnak nih a chuahpi mi hmual nakin a fakdeuh ding a si. Hi zawtnak hi cu mawtaw accident bantuk ah ruah ding a si. Mawtaw accident in a thimi an um ruangah mivialte kha mawtaw mongh thloh ding an si lo, tiah President nih a chim.\nA caan a tlin hlan rumro i, khat le khat i naih lo dingin ralrinpekmi van buar, pah chih cu virus kan tawlrelnak rian pei a hnursuan tuk lai cu. Cun, sizung i kan i tawlrel ning le cang zong a vaivonh dih lai, tiah coronavirus kongah President Trump nih member ah a hmanmi, National Institute of Allergy and Infectious Disease ah director a si mi Fauci le a dang public health officials pawl nih an chim. US ah hin minung 40,000 remglo hi zawtnak ngei an si cang. A karh lei lawng panh an si ko rih caah, US chung sizung inn le lo hi a khat in an khat te lai. Asinain, economy cu a pelpawi tete talin on than ah a tha ko lai, tiah biasu a ummi cu Senate le House ah a ummi Republican lawmakers nih an cohlan ngai. Asinain, rawldawr, dawr le mitam an i butnak lentecelhnak hmun pawl hna belte cu on rih lo ah a tha lai, tiah Steven Moore le Art Laffer nih White House cu bia an ronh ve hna. Wall Street le conservative media pawl zong nih cu ruahnak cu an i tlaih ve mi a si.\nAmah a duhnak ko ah cun Trump nih hin chim a cheutu, GOP senators le a dang a hawi le pawl an bia hi lak ai tim lo. 2020 i ai thim tikah, riantlai lo miluzat a karhtuk lai, ti a phan caah, business hruaitu pawl cu heh tiah phone in a chonh cang hna. Stock market a tlakmi kongah a lung ai tuaitam peng i, summer tiang tal cu hi virus hi a cambual kho mi a si, tiin an chimmi bia hi a cohlan a duh kho hrimhrim lo. US economy cuhlan bantuktein umter than i, riantuantu pawl an rian hun tlaihter than hi hnawh kan hau taktak ko, tiah White House economic team sinah bia a chimmi mipical pathum lakah hin Moore zong cu ai tel ve.\n“Zawtnak kan thlopnak nakin zawtnak ruang i a chuakmi buainak hi kan nganter deuh awk a si lo. Tukmi ni 15 a dih bakin, zulh kan duhmi lam zul kho dingin biachahnak kan tuah colh ve ko lai,” tiah Trump nih a chim. Trump biachimmi hi nang zeitin na ruah, tiah House Speaker Nancy Pelosi cu an hal tikah, “Buaibainak tawlrel thiamlo bia a si” tiin a leh hna. President nih tuanvo a la lai lo. Anih hi cu ning le cangtein tawlrelmi thil pawl a vaivonhtu memem a si. State governors pawl nih anmah le tuanvo an lak cio caah le Trump cozah chungum a cheukhat pawl zong an lubik sinah biatak an chim caah Pathian ka thangthat, tiah Nancy nih a chim.\nCu bantuk i economy lei hna vun chit colh dingin Trump nih tilam a merhmi kongah a cheukhat Republicans pawl zong an hna a tla ruam lo. Thil pakhat khat zohkhenh le domhtlaih (control) hau a si lio caan i lamhleng hun sial diam cu ai palh cikcek. Dr. Fauci he zong kan i chawm cang. Hi thil ruang i thil pakhat khat a tlun sual ah cun kan zoh sawh lai lo. Kan sizung ah mizaw a khah in an khah ko lio ah hin zeiti cun dah economy cu thanchoter a si khawh lai. Cu bu cun mipi hi riantuan an i thawh lai lo, tiah Trump he naihniamtein rian a tuanmi Sen. Lindsey O. Graham nih a chim. Economy on than dingin baisu a ummi kongah cozah lutlai pawl an lung ai tuai ngai hna. Cozah nih ai tinhmi cu, zapi nih ciitmi tlanglong, bus pawl hrial kho dirhmun ah a ummi rian (business), asiloah virus nih a tlunh theng lo nak hmun i business pawl hi on than awk an si ko, ti hi a si. US economy hi a lam cungah tli kho zau sehlaw a tha, tiin a duhbiktu ah hin National Economic Council Director Larry Kudlow, Treasury Secretary Steven Mnuchin, le the Office of Management and Budget i officials pawl hi an si hna.\nKan President hi a hman. Zawtnak thlopnak rian hi a zawtnak nakin kan zualhmatter deuh awk a si lo. Cucaah, ngamh ngaiin lam kan sial a hau ko cang, tiah Kudlow nih a Fox News ah a chim. A tutan hi rian on thannak kongah, kum 40 in a tanglei a ngan a dammi paoh hi riantuan onh hmasa i, nehhnu ah kum 40 in 50 minung pawl hi thlah te ding, ti a si. Kan economy hi zeithluk a tum ko hmanh ah, hi zawtnak a um chung paoh cu a mikip in inn tang te ah i benh peng ding a si, tiah health lei nih an chim. Hi zawtnak hi, hihnu zarh 10 hrawng a cambual rih ah cun, kan economy hi khamh awk tha hmanh ah ai tuah ti lai lo. Kei ka hmuh ve ningah cun, economy chanh dingin White House nih karhlan thok chom ai timhmi hi thil tha a si, tiah ka ruah ko, tiah Moore nih a chim.\nHi kongah, public health an tuanvo a ngeimi pawl zeiah kan rello a si hrimhrim lo. Nan biapituk ko hna. Dollar trillion tampi a va dih ko zongah minung nunnak hi khamh khawh kan i zuam hmasa lai, tiin phung (policy) ser khawhnak nawl nan ngei lo, tiin Moore nih a ti ve hna. Mipi khat le khat i naih lo dingin health officials pawl nih an chim cang ko nain, a karlak ah thil sining zoh in thlennawn chom ding tete cu a um ko, tiah an chim. Economy pi hi a ningpi in nan phih dih i, inn le lo pawl nan khar dih a si ah cun, cu ko nih cun minung ngandamnak hi a chiatchuah te dingmi a si. I ruahlo piin thil tihnung a cang te lai, abikin hmunhma a herh ko nain ai kawl kho lo mi ca ko ah hin a si te lai. A thabik nan tuah khawhmi kha tuah ko u, tiah Fauci nih a chim.\nTrump nih cun an tukmi ni 15 hi ai hmaithlak ko nain, health experts pawl belte nih cun zawtnak karhsomi khamnak dingah caan ai za in an hmu kho rih lo. Mizawt an karh chinchin caah, sizung ah a herhmi thil le ri, si le ai kan i za hrimhrim ti lo, tiah sibawi pawl an au cang. Virus nih karh lei a panh. A zualhmabik dirhmun hman a phan rih lo. Asinain, virus a karhsonak kongah le minung nunnak zeizat dah a lak te lai, timi kongah cozah lei nih zeihmanh chimchung khawhmi an ngei lo. Cun ai zatawkin hmunhma, ihkhun le thil le ri an i ngeih kho rih fawn lo.\nMipi khat le khat i hlat dingin an chimmi pah an timhmi kongah public health officials pawl an lungre a thei ngaingai. Zawtnak kongah zulhdingmi nawl an chuahmi paoh hi cu zulh dih ah a tha bik ko, tiah the Harvard T.H. Chan School of Public Health saysa a tuan i, Harvard’s Center for Communicable Disease Dynamics ah director a si mi Marc Lipsitch nih a chim. Virus a karhsonak hi tumchuk lei a panh naisai rih lo dawkaw. A karhlei pei a panh cutmat ko hi. Cucaah, virus chonh khawhnak lam a si mi paoh cu phih vir ding a si ko. Pahchih ding hrimhrim a si rih lo. Cu bangin kan tuah lo sual ah cun, kan ram pumpi cuul in dawkaw ngandamnak kongah vava kan tum ko lai cu. Hi ka chimmi hi zawtnak kong fiangtein a theitu sinin ka theihmi a si, tiah Lipsitch nih a chim.\nAsinain, khatlei kap in business lei i hruaitu nganngan le conservative media pawl nih economy a dirhmun kongah Trump cu heh tiah an turh ve. Hi ti ning te a si ko ah cun, rian lo dirhmun hi 30% a tla vurmar chom lai hi aw, tiah Federal Reserve Bank of St. Louis ah president a si mi James Bullard nih ralrinpeknak bia chim ve fawn. Trump ai thimnak ding ca i an i bochanmi stock market pawl zong vava an tum ko cang. “Coronavirus Perspective” tiin Hoover Institution ah rian a tuanmi Richard A. Epstein nih a tialmi kong cu Trump minung le a cozah officials tampi nih biataktein an hun ruah cang.\nHealth pawl nih pulrai an tawlrel ruang i economy a chiatchuahmi hun mersan than dingin a cheukhat Wall Street minthang pawl zong an au lulh ve cang. Zawtnak thlop duh ruang i economy pi hun hnursuan hi chikkhat caan chung caah cun a poituk lem lo e. Asinain, enonomy, rian le minung an lungthin hun zawtter le den zong hi pei ngandamnak hnursuan a si ve thiamthiam ko cu. Cucaah, zawtnak nih a tlaktuk lo mi hna paoh cu rian ah hun lut chom hna sehlaw a thabik ko, tiah Godlman Sachs ah chief executive a si balmi Lloyd Blankfein nih a chim.Credit: Chelsea Bawi\nPrevious Post:April 16, 2020 ah rammi dihlak zulhphung an chuah.\nNext Post:Nihin thawngpang lakah uar um cemmi


Hakha ah Facang an i Cawk Cia Hna, Lam a Pit Lai tiah an Ruah – THE CHIN JOURNAL\nHakha ah Facang an i Cawk Cia Hna, Lam a Pit Lai tiah an Ruah\nFebruary 3, 2021 February 2, 2021 | The Chin Journal | Hakha, Chin State\nHakha Lansone/The Chin Journal\nKawl ralkap uknak a lak ni February 1 ah Hakha khuachung ah mi tampi nih facang an i cawk cia hna, tiah thawng kan theih.\nPyidawtha sang ah cun facang dawr cheukhat ah facang cawk awk um loin a dih, tiah Pyidawtha ah dawr a tuahmi nutung pakhat nih a chim.\n“Nizan cu facang hmanh (Dawr cheukhat) ah a dih. Ral a tho lai tiah an ruah i an ttih. Kei ka caw lo, facang a dih. Laimi cu COVID-19 lio zong ah khan kan rak i cawk cia dih. Ka lau ko,” tiah The Chin Journal ah a chim.\nKhuathar khua a sami pastor pakhat nih nizan kha cu an i cawk cia len hna i, lam a pit lai tiah an ruah i dawr ngei cheukhat nih cun thil man kaiter an timh, tiah a chim ve.\n“Nizan ralkap nih uknak an lak i, Internet le Phone line pawl an phih dih ah khan facang an i cawk cia hna. 1988 lio bantuk khan a si lai tiah an ruah i si lai. Dawr ngei cheukhat zong lam a pih sual ah an ti i thil man kaiter a timmi an um ve. Asinain, atu cu Internet le Phone line an on tthan cang i nizan bantuk cun a si ti lo,” tiah a chim.\nPyidawtha ah dawr a tuahmi nu nih cun hi bantuk har kan ton caan ah thil man kaiter kan timhmi le hawi dang thingzo lo ding tiang in thil cawk cia kan hmanmi lungput hi kan i remh a hau, tiah a chim.\n“2015 i Hakha mincimh lio le COVID-19 zawtnak a chuahka lio zong ah Laimi cu thil man kaiter le thil cawk cia dih kan hmang. Kan lungput bak hi remh kan hau. Kei zong dawr ka tuah nain ka hawile he thil man kan kaiter lai lo tiah kan ti. Ka dawr hi a fate a si ko nain ka cah ciami thil man pawl cu ka kaiter lai lo,” tiah a chim.\nHakha lawng ah si loin Thantlang khua zong ah ralkap nih uknak a lak ni ah facang aa cawk ciami an tam ngaingai tiah Thantlang ah facang dawr a tuahmi Daw Ni nih a chim.\nBank pawl zong an khar dih lai tiah an ruah caah nizan February 1 cu bank ah tangka a chuahtu minung an tam ngaingai.\nAsinain, Kawlram chung tangka chuahnak bank hi khoika hmanh ah khar a si lai lo tiah ralkap nih February 2 ah thawng an thanh.


SAYA RUNG KAW VOTE KAN PEK LO AHCUN KAN SUNGH DING ATAM TUK – The Chinlung Post\nTutan thimnak ah CNLD in zuamcawhnak ah luh aa timmi Saya Rung Kaw biachim cu uar a um tuk hringhran. Alungput sining zoh tikah amah bantukin ruahnak ttha lungput tthan timhtuahnak angeimi hi midang a hohmanh an um rih lo. Pasal ttha taktak miphun le ram dawtu taktak a sinak cu fiangtein theih khawh asi cang.\nAbiachimmi tampi chungah hmual angei ngaingai mi le a biapi taktak mi, tlawmpal a pipuam deuhmi uar aum taktak mi cu hihi a si. Paletwa ramchung ah Kawlralkap le AA nih mipi tampi harsatnak an pekmi kongah a chimmi kha a si. Tulio Chin cozah nih a phungman in cathanh an chuah ve ko. An au ve ko. Asinain an aumi le an cachuah mi zoh tikah Inn tang sahngar hmanh a tthawl kho lai lo tiah a ti.\nCun ati tthan rih mi cu Hakha vialte an thlehbaoh dih cang hi zoh ko uca, Ka tufa techin hna caah biatak tein kan humhhim dingmi kan khua le kan ram a si. JCB in inn an hrawh lio ah Nu pakhat cu mitthli he fak hmanh ttap ngam loin Bawipa kan nih cu bawmtu chimpiaktu zong kan ngei lo ati. Kha ka hmuh ah ka celh lo. Mipi caah rian attuan dingmi kan si tihi kan i fian a hau.\nChin cozah ah sifak ngakttah harsa mi kong zong voikhat taktak hmanh an caih bal lo. Mipi duhning in kan kal dingmi asi. Kanmah party hi nan kan zumh lo ahcun voikhat rak kan hneksak ulaw, kan tlamtlin lo ahcun vote zong rak kan pe ti hlah uh. Rak kan hneksak bak uh, Kan tlamtlinh hrimhrim lai. Zeitik caan paoh ah ton khawh peng ka si lai kei cu..\nPhone siseh, lamton ah siseh mipi nan caah ready peng ka si lai. Mipi duh harhmi vialte chim kai tim peng. Mipi duhmi an tuahpiak duh hna lo a si ahcun vawlei cung media tiangin thawng zong ka thanh lai. Achimmi an tthatu rak ngai cio uh tutan thimnak zongah vote pek hrimhrim ding. Vote kan pek lo asi ahcun kan sungh dingmi thil atamtuk sual lai cucaah vote hrimhrim hna usih. Video a zoh rih lomi caah hika hi voikhat in hmehpiak law video na zoh khawh lai\nSALAI VAN LIAN THANG: 2020 THIMNAK I KAN KAL. KAWFI MUICI CABAWM


VIDEO: NIKHAT HMANH PRESIDENT TTUAN DAWH SITI LO, AN LO KO HIH – The Chinlung Post\nVIDEO: NIKHAT HMANH PRESIDENT TTUAN DAWH SITI LO, AN LO KO HIH\nJoseph Thawng Z Ting: Democratic party cu an tuahmi pakhat hnu pakhat in an sual a lang chin lengmang. Eric Swalwell cu taluk mingiatu muidawh tawktha Fan Fang tangpuar taktakmi ai muai sual ruangmang ko cang. Zei le zei nih dak a den chin lengmang cang hna. pakhat hnu pakhat an liam timi hlasak hna kan hau te ko lai hih. Thongchung ah a kal mi he a rian in dingtermi he nihkhat hmanh president simanh lo in an bag an chuhthan hna ti hrawnghrang lawngte in an caan liam dihdawh a si ko cang.\nInn chung innleng ah timi Tial Uk hla chung i chungsivang in innchung inn leng ai chawk a tibang. Khawika dah khohtthi na chiah , Sung Sung nu nih a vun hal, tibang, Khawi dah Fang Fang tawk cu na mawi an ti ve ko cang lai hi. Video in zoh a duh mi caah video a tang bik ah kan vun chiah chih. Video zohhlan ah atanglei cabia hi thawngttha asi caah vun relchih.\nMinung Pakhat Nih Stimulus Check $600 Cio Ngah Si Lai.Congress palai pawl cu weekend zongah din loin meting an tuah hnu ah US$900 billion economic relief package cu White House, Republican le Democrats hruaitu hna lungtlinnak an ngei cang. Mah lungtlin mi chungah minung pakhat nih $600 cio pek dingmi zong a tel chih.\nAsinain kum khat ah minung pakhat nih US$ 75000 nak tlawm a hmumi lawng nih an co lai. Kum khat hmuhmi income $75000 a ngahmi nuva nih fa pahnih an ngeih chih ahcun $2400 an ngah khawh lai tinak a si. Thaizing ah zeitik ah dah Stimulus Check an kuat lai timi fiang deuh in an chim te lai. Rian ngei lomi unemployment benefit a ngahmi cu zarhkhat ah federal nih US$ 300 pek chap an si lai.\nSmall business a tuahmi hna caah $300 billion an thlak piak hna. Mah hi cu small business a tuahi pawl nih sawk dingmi a si. Tu zanlei ah Senate hruaitu Mitch McConnel nih hnatlaknak kan ngei cangnak Washington Post ah a chimmi a si. Atu an chuahpi mi bill hi kap hnih lungtinnak a si cang caah fawi tein senate le house nih tuzan asiloah thaizing ah an pass colh lai tiah zumhnak an ngei.\nCongress nih an pass mi cu President Donald Trump nih min a thut lai i fehter colh a si lai. President Donald Trump nih cun minung pakhat nih $1200 in $2000 tiang pek ding an si tiah a ti.Nan hawile a thei lomi caah rak share chin te ulaw. Credit: Salai Lairamthang\nVideo Zoh Aduhmi nih hIKA HI VOIKHAT HMAT LAW VIDEO IN NA ZOH KHAWH LAI


A Tlangval Pa A Zahmawh A Tan Piak Ruang Ah Kum 13 Chung Thawng Ah A Tla Lai – FIAKFAIROCK\nA Tlangval Pa A Zahmawh A Tan Piak Ruang Ah Kum 13 Chung Thawng Ah A Tla Lai\nBrenda Barattini, 28 nih hin, a tlangval pa Sergio Fernandez, 42 cu a serh ah a hliam i a zahmawh a tanpiak ruang ah Case siampiak ansi.\nHithil a can hi November 25, 2017 lio pi khan a rak si cang. Brenda Barattini nih hin a tlangval pa Sergio cu hliamhma fakngai putter ding in thinlung a nei hrimhrim ti khawh zong cu ansi lem loh nain, a nunnak lakpiak a timh ko tiah puh khawh thiamthiam cu a si ve. A tlangval pa hi thah ka tim hrimhrim loh tiah cun a chim len ve ko.\nBrenda Barattini nih hin a tlangval pa musician Sergio zahmawh hi 90% cu a ah i a tanpiak ti a si.A tlangval pa zahmawh tanpiak nak ah hin, garden shears a hman fawn tiah an chim.\nCourt pawl sin ah cun hithil ka tuah mi hi lehrul ka cham nak a si tiah a chimh hna. Sergio nih hin a hmanthlak le video ai dawh lo deuh mi pawl midang sin ah a rak kuat hna ti a chim i, trophy bantuk menmen hin a tlangval nih a ruah tiin a chim than. “Ka privacy,ka nun le ka career tiang a ka hrawhpiak dih” a ti. Curuang cun lehrul cham nak ding ah a zahmawh hi a tanpiak mi a rak si.\nA mit a tuam piak dih hnu ah hithil hi a tuah mi a si i ni 8 chung bak nikhua thei lo in a um. Panic attacks le insomnia pawl nih an tlakbuat dih i, hithil hi thil sawhsawh a si loh tiin,en Court an theih ter colh hna. Barattini lawyer nih cun, an ram chung ah zahmawh tanpiak ruang ah faktuk in i hrem si loh timi cu chim len hmanhseh law, kum 13 chung thawngtla ding cun a cung ah bia an khiahpiak thotho.\nCredit : Mizo Elite News\nLaiholh:Ngakchia ningcang lo in chiatha tuai piak’nupa sualnak tuah’ diriamhnak tuah piak (+Video)\nChin nu nih:Vawlei cung hngakchia lakah a ngan cem mile’ A rit cem mi a ngei’Mipi khuaruahar in an um\nThih Dar : Apoi Tuk E Hngakchia kum1 le thla10 cu mawtaw nih’A lu ah ke dihlak in a rial


R.I.P : Duh A Nun Saling Ah Ralhrang Kut In Tlangval Muidawh A Nunnak A Liam Than – Buanchukcho\nMyanmar ram chung hmun kip khua kip ah biatak tein i kahdoh nak a phan i phunglam lo in nawl neih nak a la tu ralhrang ralkap nih an hmuh mi mino pohpoh an kah thluahmah cang hna. Shan state le Kayah states ramri, Moebye khua i a um mi sualnak a nei lo mi mino 2 cu ralkap pawl nih sniper in an kah. June 2 zanlei nazi 7:00 hrawngah mino 2 cu an kah hna i minung pakhat a nunnak a liam.\nCuti cun Kum 19 te lawng a si rih mi Maung Di Ko i a cal ah an kah i chikhat ah a tlu i a nunnak a liam colh. June 3 zinglei ah a chungkhar pawl nih cun a ruak an va lak khawh. Pakhat deuh cu a ka ah an kah i sizung ah an zohkhenh cuahmah lio a si.\nA hliamhma tuar mi a zualhmat tuk caah a tu hi a nunnak hrang ah tihnung a um ti a si. An kahmi mino 2 cu hriamkai pawlkomh i ai tel mi an si loh i khuachung mi pangai an si nak kong cu Moebye PDF pawl nih an phuan. Myanmar ram chung hmun kip khua kip ah biatak tein i kahdoh nak a phan i phunglam lo in nawl neih nak a la tu ralhrang ralkap nih an hmuh mi mino pohpoh an kah thluahmah cang hna.\nShan state le Kayah states ramri, Moebye khua i a um mi sualnak a nei lo mi mino 2 cu ralkap pawl nih sniper in an kah. June 2 zanlei nazi 7:00 hrawngah mino 2 cu an kah hna i minung pakhat a nunnak a liam.\nCuti cun Kum 19 te lawng a si rih mi Maung Di Ko i a cal ah an kah i chikhat ah a tlu i a nunnak a liam colh. June 3 zinglei ah a chungkhar pawl nih cun a ruak an va lak khawh. Pakhat deuh cu a ka ah an kah i sizung ah an zohkhenh cuahmah lio a si. A hliamhma tuar mi a zualhmat tuk caah a tu hi a nunnak hrang ah tihnung a um ti a si. An kahmi mino 2 cu hriamkai pawlkomh i ai tel mi an si loh i khuachung mi pangai an si nak kong cu Moebye PDF pawl nih an phuan.\nThawngpang dang relchap : Hlasakthiam Manaw, Ngyi Min Naing le Waigyi Cu Rallokap Nih Dirhtharmi Ringawn Phu Riantuan Nak In Anchuak


***Vakok.Lian***: Kan Tuahmi Thil In Pathian Sunparnak Ah\nIKonrin 10:31 “zei nan tuah hmanh ah,….., a dihlak in Pathian thangṭhatnak caah”Oct. 17, 2010 ni i ka thlah mi ‘Pathian he kal ţi’ ka ti mi ah khan Pathian he kal ţi cu zeitindah si lai, tahchunhnak na kan chim kho lai maw, kan ni fiang deuh lo tiah ka personal mail ah a rak ka hal tu an um pah i, cu kong he pehtlai in nihin ah tahchunhnak chim pah in thazang lak ding ah ka vun thlah. A ka hal tu nan dih lak cungah lawmhnak tam pi ka ngei.\nPathian he kal ţi cu hi bak hi a si ti cu chim a har lai nan, a tanglei keimah ka nun in ka ton mi tahchunhnak nih hin lungfian nak ah a kan bom deuh hnga maw tiah ka vun langhter.\nApril 2009 Malaysia ka tlawn lioah ka upa fanu nau a ngei hnik i a paw fak, ka u Biak Hnem he Ampang Sizung ah kan kal pi, kei kha kaa manh lo ca’h ţin chung ding ka si. Khoi ka hmanh ka kal thiam lo, Malay holh ka thiam lo, taxi hlan zong ţih nung ngai an ka ti pah ton. Thla ka cam, ‘Bawipa, taxi mawngtu mi ţha te rak ka thlah piak ko’ tiah ka cam. A ra mi cu, Muslim pa biaknak lei in aa zuam tak mi, mi ţha taktak si. Cun a taxi chung hmanh ah hin, ‘nungak thlangval i hnamh ngah lo’ tiah ca in a tar i, zuk zong in a piah. Cun ban tuk taxi cu nihin tiang ka tong bal ti lo!\n2007 hrawng ah hin Cia Inn lei ph call hi a har ngaingai, Thauhkyant khua in exchange tuah mi a si caah, a lut zong har, nazi cheu chung hna hi hmeh peng a hau. Ka hoi nu pakhat nih cun Cia Inn ph call nak in rian tuan hmanh ka duh deuh a ka ti bal. Malay ah cun ka u le nih khua lei ah ph call tiah ph card an ka cawk piak, thla ka cam i ka call, direct in a lut colh, an khuaruah har dih!\nMay 2009, kan khua ah ka nu le nih thlacamnak tuah piak ding ah ar an kawl i an hmu kho ti lo, zan ah ar hmuh khawh nak hnga thla kan cam, a thaizing zingka te kan thawh hlan bak ah, ka u nu (Du Ai) nih ‘hi tluk ar thau le a man fawi mi cu ka hmu bal lo’ tiah ar cu a rak put ko!\nChimh awk cu tam pi ko, thil hmete ah ruah mi, zeiah rel theng lo mi tu kha ka thim hna. Micheu nih cun aa tong sual i si, a van ţha i si, cubantuk thil hmete hna cu cu ti thengtheng zong kha hau lo cuh tbt…an ti ko lai. Sinan, kei ka nunnak ah cun fiang tein ka theih, Pathian riantuannak bak asi. Cun hibantuk thil har le thil laklawh deuh pawl ton long i Pathian kha panh ding tiah ka ti duh nak cu si hrim lo, zeican poh ah theih khawh cun a tha bik!\nKa hoipa Van Bawi Thang, Malay ah leng kan chuah lai poh ah a kuk aa bil i thla a cam ta mi ka hmuh lengmang. Philippines i ka hoi pakhat zong leng kan chuah lai poh ah thla a cam i, kan ţin inn kan phanh bak ah thla a cam ta ţhan lengmang. An mah sin in ka cawng ve! Saya. Kham Bawi nih ‘Bus cung ka ţhut poh ah hin ka sianghngakchia caah thla ka cam ton ee,’ a ti mi ka theih bal.\nHi hna nih a sawh duh mi cu nifatin kan nunnak ah thil hmete a si zong ah amah Pathian kha theih ter hmasa, bia ruah hmasa peng kha a herh nak le a ţhatnak, hlawhtlinnak kan hmuh nak ding kha a si. Zing na tho, thla na cam, devotion na lak i nihin ca a za cang tiah, chun ah duh mi poh tuah kha a si lo. Inn leng kan chuah bak zong in thil kan ton mi, lungawţawm mi hna, zei tuah awk theih lo mi hna kan ton tik ah Amah kha hal i, chimngam kha a herh mi si. Cucaah, I Korin 10:31 ah, “zei nan tuah hmanh ah,……, nan tuahmi cu a dihlak in Pathian thangṭhatnak caah siter ko u” a ti bang in na tuah mi thil in Pathian sunparnak na langhter lengmang ah cun Pathian he na kal ţi ko ti mi kha khat lei in a fiang ngaingai mi pakhat a si ve.Nan tuah mi thil in Pathian sunparnak nan langhter lengmang nak hnga Pathian nih thluachuah in pe ko hna seh!\nPosted by L.VanBlian_blogpost.com at 5:44 PM


Dr. SaSa nih Hmai lei Chinram Education kong a lungduh bia a chim i khuaruahhar in a tha i a bia donghnak ah NLD mee (vote) pek ding in a bia cu a funtom. – Hakha Cherry\nMifim bia ngeih cu a nuamh zong a nuam i a sunglawi tuk caah Zahan zan cu Chin mino lak ah kan ni zoh thla i kan upat tuk mi Dr. SaSa le upat mi kan pa le online zoom in an bia ruahnak chitkhat te ka ngai ve.\nDr. SaSa nih Hmai lei Chinram Education kong a lungduh bia a chim i khuaruahhar in a tha i a bia donghnak ah NLD mee (vote) pek ding in a bia cu a funtom.Tlawmpal ah Pu Piter Thawng Hmung ( Indiana Chin Community of USA, President) bia chimnak can an hun pek ve.\nPu Piter Thawng hmung nih cun Dr. SaSa cu upatnak pek nak in bia hram a vun domh i ” a tu ah biaknak lei zong si lo, ramkhel kong zong tel bak loin Chinram thanchonak caah bia na kan ruahpi mi cungah kalawm taktak” a ti. A bia peh mi a um rih nain um cang ko seh.\nPu Piter Thawng Hmung bia nih nih ka lung a ka suk ngai Uar zong a um tuk hrinhran\nDr. SaSa cu ka vun zoh a mithmai zohnak in Pu Piter Thawng Hmung bia nih khua fakpi a ruahter ngai rua ka ti.Credit– Thawng Cin Mang\nChinmi nih Vice president Henry Van Thio lompi lio (May, 29,2016) ah NLD CEC member pakhat a simi le Yangon ramtthen Prime Minister U Phyo Min Thein sinin Bia Rosung kan hrawmh hna.


Hihi zeidah asi nan thei/hmu bal maw? Video ah fiang deuh in zoh khoh asi +Video – Salai Kawltu\nSeptember 21, 2019 salaikawltu 0 Comments\nPathian thil sermi hna hi khuaruahhar ding an va tam hringhran dah. Rili chungah nunnak ngeimi vialte hna lakah khuaruahhar a simi lung eimi in aa cawmmi thilnung pakhat an hmuh. Cu cu 2016 lawngah khan scientist nih an hmuhmi a si.\nMah thilnung hi khuaruahhar a sinak pakhat cu lungpi cu an vih tluahmah kho. Thingkung/thingro chungah a ummi tholung bantuk phun a si. Mah lungpi a eimi tholung cu Lithoredo tiah an ti. Hi hi tha tein an zoh tikah ah avun hi a chah tak tak tiah an ti. A takpum a var i, chah bengbung piin a ummi a si. Zeitluk in dah a lianh ti ah cun a sau lei hi meter khat( pe 3) tluk a sau khawh tiah an ti.\nMah thilnung hi tii hnawmtamnak ah a um duhlomi a si. A umnak hmun hi rili tii thuhnak le a thianhlimnak lawng lawngah a ummi a si tiah scientist nih an ti. Rili ah hmanmi tilawng tanglei in a rak ei tawntu thlinung shipworm he an i lo dengmang. Nain Lithoredo abatanica cu shipworm nakin a letin a ha a thami a si. Lungpi cu fawi tein a ha nih a teuh khaw i, lungpi chungah an lut kho tiah Dr J. Reuben Shipwy nih cun a ti.\n← Khuaruahhar Thawngpang: Vok nunnak hmang in minung nunnak chanh an tim cang\nIang Len Sung Cu Heh Tiah Zuu A Ding. →


Ram Leng Nih CDM Kan Tuah Ve Nak Ding Cu Kan Ralkap Hna Miphun Veengtu Kirkamh Hi A Si! – Chin 11 News\nRam Leng Nih CDM Kan Tuah Ve Nak Ding Cu Kan Ralkap Hna Miphun Veengtu Kirkamh Hi A Si!\nTlang kan au mi hi kan au sawh sawh loh (Freelance CDM): CDM hi ralram kal he ai khat mi asi. Ttuan ciahmah mi rian kal taak asi hlei ah cunglei bawipawl nih hro le ceer le cupin ah tlaihkhih action laak ton ding i ruah chih bu in, ka va thi kho men, thong ka va thla kho men, an ka hrem khawh men ti in zalam an va zawh hi asi. Hriamnaam he arak bawh ko mi hna kha kut ro in va doh bantuk asi. Mah tluk ral ttha i revolution tuah hi a um bal lo mi asi. Ram dang zong nih an rak tuah bal na in hriamnam he rak dir onh an tong bal lo. CDM atuah mi hi kan upat hna, kan thangthat hna i miphun le ram ca i ai pe taktak mi nan si.\nRevolution tuah hi a fawi lo. Zaraan nih tuah khawh mi asi lem lo. Ralkaap a tla mi lak ah ralram a kal ngam taktak lo mi an um tawn bantuk in tutan CDM zong a lung in aduh ngai ve ko na in a minung sinak a phunphun ruang ah a ti kho ve rih lo mi an um. Hi hna hi faak tuk in soisel ding hneek ding an si lo. A caan a phaan te lai.\nLung zong dong viar le thin hung viar in i tuah ding asi lo. Lung lomh awk ngai ngai asi mi cu atu ah Min Aung Hlaing nih Palik pawl hi an duh poh in meithal an hmang action kan laak hna lai ati cang i cu ruang ah Police pawl tampi nih CDM an tuah cang lai ti a fiang. Kan mah Lai lei zong ah an tuah cuahmah cang i ramtang an phan pah len cang ti zong kan theih. Police pawl hi tuan te in an lung a fim ding asi. Ralkaap nih puanchia bantuk in anhman hna i ralsa an tarh hna hi i fahsak tuk ding asi. Atu cu an i fiang pah cang.\nAtu cu ram ttha ttha ah minung mah vialte dollar in a cawlcang mi kan um cang. Kan hri le kan ruang zoh tik ah Revolution process hlei a van zawh mi lawng te kan si. Chimh leen a hau mi kan si lo. Chimh a hau mi cu ai hngilh ter mi tthangh an i har ter bantuk sawhsawh khi an si. Cu cu a fiang tuk mi asi ko.\nUS nih zeitik ah dah arak kan doh piak lai, UN nih zeitik ah dah akan doh piak lai ti lawng ai bochan mi kan tam pi. Ningzak asi. Kan ram chung revolution cu ram ngeitu nih tuah ding asi ko. Mi dang fial phung asi lo. US mi nih US caah nunnak an peek awk asi ko. US mi nih Kawlram Lairam caah an nunnak hong pe hna seh law kan nih cu rak um huar usih ti bantuk ruahnak cu ruahnak chiakha asi. US le UN nih mi ramdang ral an doh pi tik hna ah cuka ram chung ah vai ttawm ding mi ralkapbu an um tawn.\nCubantuk tluk tal asi mi ramchung ah miphun ralkaap i ngeih ve ttung lo in US le UN nih hong kan bawm hna seh ti cu seihkuzin sawhsawh asi. Cu bantuk khua a ruat taktak mi nih cun kan ram chung miphun ralkaap caah meithal pakhat man tluk tal asi mi, kan mah pumpak kan i tel ve can ai ah kan i thawh ve ding asi. Zei caah ti ah atu ah hin kan mah pumpak nak in a hriammaan le a chawva hi an herh deuh i cucu ram leng chuakpawl nih kan peek khawh ve mi hna asi.\nCu caah Ramchung ah CDM tuah in nifatin ralram ah an kal peng bantuk in Ramleng um mi pawl zong nih kan mah pumpak CDM tuah can ai ah kan thlakhawt lahkhah tluk tal asi mi hi cu rak i thaap ve hrim hrim hna usih law cuti i kan ttan rual ah cun hi Revolution hi kan hrilh hrim hrim ko lai ti hi … Credit: Salai Bawiukthang Cinzah


Jesuh Lawng Zoh - A VEL IN KHAMH KAN SI\n“Jesuh kha fek tein I zoh chih u sih, amah cungah cun kan zumhnak cu a hramthawk in a dongh tiang a um. Hmailei lunglawmhnak aa ruahchanmi ruangah khan vailam cung I thih ningzahnak cu zeihmanh ah a rel lo I atu cu Pathian Bawithutdan orhlei kamah khan a hung thu cang.” Hebru 12:2\nRoman ralkap nih, Siangpahrang pa an tlaih. Siangpahrang pa cu a Nupi le a Fale vialte he Rome Rakap nawl ngeibik tu pa hmaiah Thihnak dan pek dingin an chuah pi hna. Tlaihmi siangpahrang pa cu, Rome Ralbawi pa hmai ah cun a khup aa bil in, “Keimah cungah cun na duhmi poah tuah ko, sihmanhseh law ka Nupi le Ka Fa le cu luatter ko hna,” tiah a nawl. Ralbawi pa cu a lung a tongh tuk caah, an chungkhar in a thlah dih hna.\nA hnuah, siangpahrang pa nih an nu cu, Ralbawi pa nih ngaihthiamnak a kan ngeih lio ahkhan zeital na hmuhmi a um maw, tiah a hal. An Nu nih a lehmi cu, “Zeihmanh ka hmu kho lo! Ka mit cu, ka caah Nunnak pek a siangmi/a duhmi nangmah cung lawng ah a um, I mah lio ahkhan thildang zeihmanh ka hmu kho lo,” tiah a leh.\n“Jesuh cungah na mit thial ve. Khuaruahhar a hmai kha thep lo tein zoh. A sunparnak hmaiceu kha na hmuh lai I, na tlaihchanmi Vawlei thil vialte cu na nunnak chungah an zor cuahmah lai. “Kei ka mit cu, ka caah a thimi Jesuh cung lawngah a um; Jesuh lawng hi ka mit nih a zoh caah thildang zeihmanh ka hmu kho ti lo,” tiah kan nunnak ah kan chim kho ve hnga maw!\nTheihternak: Love Worth Finding chungin ka hun tharchuahmi asi.


“Mino te si ning law hohmanh nih a kan control kho lai lo”Ibarahimovic – Vaurawng\n“Mino te si ning law hohmanh nih a kan control kho lai lo”Ibarahimovic\nPosted By: vaurawng.com October 19, 2020\nMilan Drby puai ah goal 2 tiang a thun kho mi Ibarahimovic nih mah puai ah amah a tel khawh lo nak ding caah Virus nih a khenkham nain a ka khenkham taktak lo tiah puai a dih in a rak chim. Mah puai ah AC milan nih\nIbarahimovic nih tuan ah goal a thun khawh caah teinak an rak hmuh cu a si.\nCovid virus nih a rak tlunh hnu i a dam pian hnu ah avoikhatnak a chuihmi puai ah kum 38 a si cangmi hmaikal minthang cu a thabik in a rak cawlcang kho mi zong a si. Ibarahimovic cu Milan club pahnih ah a celh balmi zaanglek zong a si. Mah puai ah Pently in goal khat a rak thun khawh.\nInter milan he puai a dih hnu ah Ibarahimovic nih “Kei cu a rim tlawm pal ka rak theih lo caah virus a ngei mi ah a kan ruah. Sihmanhseh zawtnak nih a ka tlunh kho lo. Ni thum voi khat swab a kan lak tawn. Cun Darby puai cu ka celh khawh hrimhrim lai tiah kei mah le kei mah tha ka rak i pe. Cun bantuk ka si zong ah celh cu ka tim.\nPositive ka si hmanh ah ka celh khawh hrim lai ti ruahnak ka rak ngei. Ka kumkhua u pa deuh hnu ah na tha deuhmaw tiah an ka ti ahcun aw ka tha deuh ka ti ko hna lai. Cun a lam kip in ka tlamtling deuh tiah ka ruah. Cun tu ahhin mino te hei sining law hohmanh nih a kan control kho lai lo” tiah Movic nih Sky Sports ah a rak chim.


Bia halnak: "Jesuh Lawng Hi Vancung Kainak Lam A Si Maw?"\nBia lehnak: Kei cu mi`ha ka si caah vancung ah ka kai ko lai. A caancaan ah thil `halo ka tuah, asinain thil `ha ka tuahmi hi a tam deuh, cucaah vancung ah ka kai ko lai. Bible ning in ka um lo ruang ah Pathian nih cun Hell ah cun a ka thla bal lai lo. Atu cu caan zong aa thleng dih cang. Mitha`u ti bantuk le nu tlaihhrem a hmangmi lawng Hell ah an kal lai.\nHihi mipi ruahnak ah a um ngaimi a si cang. A taktak ah cun an hrokhrol lawngte in an ruahmi le an chimmi a si. Vawlei uktu Satan nih hi bantuk ruahnak cu an ruahnak ah a chiahmi a si. Satan le a zultu paoh cu Pathian ral an si (1Peter 5:8). Satan hi mihlen hmang a si i mi`ha bantuk in umter a thiam ngaimi a si (2 Korin 11:14), asinain Pathian fale a si lomi hna ruahnak poahpaoh cu Satan nih a ukmi an si. “Annih nih zei ca ah dah an zumh lo ti ahcun, hi vawlei khuazing ṭhalo nih hin an lungthin cu mui lak ah a chiah peng hna caah a si. An cung i a ceumi ceunak cu hmu loin a umter hna, cu ceunak cu Khrih sunparnak kong thawngṭha in a rami a si i Khrih cu Pathian bantuk taktak a si,” (2 Korin 4:4).\nSualnak kan tuahmi fa tete hna hi cu Pathian nih zeihmanh ah a rel lo, mi`halo hna zong hell ah an kal lai lo timi ruahnak hi a dik lomi an si. Sual fate a si zong a nganpi a si zong Pathian he a kan `hentertu a si. Zei ca ah tiah mi vialte cu kan sual dih cio ko i Pathian sunparnak kha kan bau dih cio ko,” a ti (Rom 3:23). Vancung kai timi hi cu thil `ha kan tuahmi le thil `halo kan tuahmi ruang ah an si lo. “A thim hna cu a zaangfah hna ruang ah a si ko, anmah tuahmi ruang ah a si lo. Zei ca ah tiah Pathian nih a thimmi hna cu anmah tuahmi ruang ah a si ahcun a zaangfahnak cu zaangfahnak taktak a tling lomi pei a si hnga cu” (Rom 11:6). “Cu a kan khamhnak cu hrinṭhannak ti thawng le Thiang Thlarau nih mi tharter khawhnak a ngeihmi ṭhawnnak thawng in a si,” tiah a ti (Titus 3:5).\n“Kutka bi chung ah cun lut tuah u, zeitintiah Hell ah a kalmi lam cu a kau i a fawi i mi tampi nih an zulh,” (Ma`hew 7:13). Pathian i bochannak a um lonak hmun hmanh ah kan duhning in kan sual ahcun Pathian nih a kan ngaithiam lai lo. “Hlan ah cun nawl nan ngaih lo ruang le nan sual ruang ah thlarau lei in nan rak thi. Cu lio ah cun vawleicung phunglam ṭhalo kha nan rak zul; van le vawlei kar i a ummi thlarau ṭhawnnak uktu nawl kha nan rak zul; cu thlarau nih cun Pathian nawl a ngai lomi kha atu cu a uk hna,” a ti (Ephesa 2:1-2).\nPathian nih vawlei a ser ah hin chambaunak a ngei lo i a `ha dih. Cun Adam le Eve a ser hna i duh thim khawhnak nawl a pek hna. An duh cun Pathian nawl an ngai kho i an duh lo cun amah duhning in an um kho fawn. Cu lio ah cun Satan nih Pathian nawl ngai lo ding in a tukforh hna i sualnak an tuah. Sualnak an tuahmi nih cun Pathian he a `hen hna. Pathian he hawikomhnak an ngeih tawnmi kha a rawk cang. Pathian cu a thiang i a tlingmi a si bantuk in sualnak hi a huatmi a si. Misual kan si bantuk in, kanmah tein Pathian he remnak kan tuah kho lo. Cucaah amah he remnak kan hmuh `han khawh nakding ah Pathian nih lam a kan sialpiak. “Cuticun Pathian nih vawlei hi a dawt hringhran caah a Fapa ngeihchunte kha a pek, cucaah amah a zummi paoh cu an thi lai lo, zungzal nunnak an ngei lai,” (John 3:16). “Zei caah tiah sualnak man cu thihnak a si, sihmanhsehlaw Pathian laksawng cu kan Bawipa Khrih Jesuh thawng in zungzal nunnak a si,” (Rom 6:23). Kan sual man ah kan thih nakhnga lo ding ah Jesuh Khrih nih kan ca ah a kan thihpiak. Kan tuar hnga dingmi a kan tuarpiak. Pathian le minung karlak ah remnak hlei a kan donhpiak, cuticun amah a zummi paoh cu Pathian he remnak an hmu.\n“Cun Pathian taktak a simi nangmah hngalh le nangmah nih na thlahmi Jesuh Khrih hngalh hi zungzal nunnak cu a si” (John 17:3). Mi tampi nih Pathian hi an zumh, Satan hmanh nih a zumh. Asinain khamhnak hmuhnak ding ah cun Pathian kan fuh a herh i pehtlaihnak kan ser a herh, kan sualnak kan mertak a herh, cun kan zulh hrimhrim a hau. Zei kan tuahmi le kan ngeihmi paoh in Jesuh Khrih hi kan zumh i kan thang`hat ding a si. Jesuh Khrih lawnglawng hi kan lam `ha bik a si. “Cu lam, Pathian he i remnak lam cu Jesuh Khrih zumhnak thawng in a si i Jesuh Khrih a zummi ca paoh ah a si dih. Aho hmanh i thleidan ding a si lo,” tiah Cathiang nih a ti (Rom 3:22). Bible nih fiang tein a kan cawnpiakmi cu Jesuh Khrih lawng dah ti ko lo cun lam dang in khamhnak kan hmuh nakding a um lo. John 14:6 ah Jesuh nih, “Keimah hi lam le biatak le nunnak ka si; keimah sin in ti dah lo cun aho hmanh Pa sin an phan kho lo,” a ti.\nJesuh Khrih lawnglawng hi khamhnak kan hmuhnak cu a si, zei ca ah tiah amah lawng hi ka sual man a cham khomi a si (Rom 6:23). Biaknak dang hna nih sualnak hi biatak in a cawnpiakmi an um hna lo. Jesuh Khrih nih kan sual man a kan champiak tluk in biaknak dang a um lo. Biaknak dang dirhtu hna zeitik hmanh ah Pathian-minung an si kho lo (John 1:1,14). Jesuh Khrih hi Pathian taktak a si caah kan sual man zong a cham khawhnak a si. Jesuh Khrih hi minung taktak a si caah a thih khawhnak hi a si fawn. Khamhnak cu Jesuh Khrih lawnglawng ah hmuh khawh a si. “Amah thawng lawnglawng in khamhnak hi hmuh khawh a si. Zei ca ah tiah vawlei cung dihlak ah hin a kan khamh khotu ding min dang zeihmanh a um lo,” tiah a ti (Lamkaltu 4:12).


Malaysia ah Kawlram puaisa 3 tleih an tong thongthlak an si lai – Chin 7 News\nMalaysia ah Kawlram puaisa 3 tleih an tong thongthlak an si lai\nOctober 25, 2018 admin KNOWLEDGE, MYANMAR 0\nMalaysia ah phung lo ning in mi a thlahtu le tlunkalnak tuahtu Kawlram puaisa 3 cu an tleih cang hna. HI an tleihmi kawlram mi 3 hna nih hin Malaysia ram ah Kawlrammi kum 11 in kum 20 kar lawngte minung 11 bak te an luh ter hna.\nCucu Malay palik nih an tleih hna i nizan ah khan Kuala Lumpur biaceih zungah bia an ceih hna minung pakhat ah kum 2 thong tla ding bia an chah piak hna.\nHI tleihmi Kawlram puaisa 3 hna hi kan hnu June thla chung ah khan Kawlram mi Malay luhter ruangah an tleihmi hna an si. Mah 3 hna cu kum 19 simi nu pakhat, kum 24 le kum 33 pa an si hna. Biaceih zung chung zongah pheh lo tein an sualnak an phuan ve ko.\nKum hnih thong tla ding an ti hna nain an tleih hna ni June thla in rel piak ding tiah Malay biaceihtu nih nizan ah a chim.\nHI bantuk thlithup hmawngkhu in Malaysia kalnak tuahmi hi an tam taktak. Hi bantuk phung ning lo Malay a luh pitu puaisa pawl cu a tambik kum 15 thong an tla kho ti si. Cucu anmah Malay phung a si ve.\nTutan Kawlram puaisa 3 hi an vantha ti khawh si . Kum 2 cio lawng an tla lai.\nAung La Nsang, ” Ka ralpa Karaki cu round 3 chungah ka tei lai,”


Chungkhar lei an holh ve cang-Thantlang Sizung rianṭuantu sinin thil sining fiang theih kan duh an ti cang – Chin World News Evening\nChungkhar lei an holh ve cang-Thantlang Sizung rianṭuantu sinin thil sining fiang theih kan duh an ti cang\nThantlang Hospital ah Ngaphaite Khuami Pu Bawi Veng(Pu Bievai) thi. Thantlang peng Ngaphaite khuami Pu Bawi Veng (Pu Bievai) cu, rilfonghlei Operation tuah nakah Oct 17 tuchun 12:00 PM ah a nunnak a liam tiah thawng thei asi.\nPu Bawi Veng(Pu Bievai) hi, kum 38 a upa mi asi i, fa 4 angeimi asi. Operation atuah tu Dr Lyly nih cun, meh sii hi midang hawizat tlukin kan pek ve ko i, athisa nih acheih lo ruangah asi lai tiah achim. Thantlang Hospital in mah bantuk daithlang le mizaw ṭha tein zohkhenh lonak ruangah minung pazeizat dat an nunnak a liam cang tiah ruah ah hin lung afah hrinhran ko. Aruak hi a um nak Ngaiphaite khua ah 2:30 PM ah motor in an kalpi cang tiah thawng theih asi.-The Ngephesizo post\nCCNC ta lakchinmi\nHakha Times Daily Newspaper ta lakchinmi\nPu Bawi Vung thihnak kong he pehtlai i Lawyer (Sihni) Nelson C. VL Cung cung nih achimmi cu, “Thantlang Mino le Parties Pawl Vaibar Lotein Nan Daidap Ko Ee! BawiVung Thihnak tu hna hi biatak tein Politics ah Luhpi in Thantlang Mino, Chinmino le Parties pawl nih Aupi le buaipi ding asi. Aithupmi thleidannak zong aum khomi asi. Daithlan ruang ah maw, siloah siai le thilri tlamtling lo dek, pakhat khat cu asi hrimhrim lai.\n“Mino le Parties kip nih Compensation aherh ningin hal piak ding. Cun, Kherhhlainak tuah i Thanhca aherhningin chuah ding ! Aherhmi le achambaumi COZANPI tawlrelter colhding. Zohsawh ding ansilo daithlannak he mizeirello asikho alemsual hna lai !HumanRights le Nuhrincovo a aupi le dirpimi nih cun zohsawh bak loding aherhningin tuanvo lak colhding !\nNote: Kan farnu SHT lio vial i nan i tlerkhawn aṭhatzia, aṭhatuk ko, Nain Bawi Vung Thihnak tu hi adammi kan ca’h ṭihnungmile buaipi ding asi deuh! Politics zong asi i VOTE laknak zongah i hman awk ah athabikmi le Mipi nih kan herhkhuhmi zong asi,” tiah Nelson C. VL Cung


Hakha ah Haa siibawi le siangcachim Sayama pahnih tel in minung 4 SAC ralkap nih an tlaih hna – Hakha Cherry\nHakha ah Haa siibawi le siangcachim Sayama pahnih tel in minung 4 SAC ralkap nih an tlaih hna\nThe Hakha Times, June 19 June 19, Hakha ah Haa siibawi (Dentist) le siangcachim Sayama pahnih tel in a tlawm bik minung 4 cu zaanlei 6:00 pm hrawng ah SAC ralkap nih an tlaih hna, tiah kan theih.\n“Haa siibawi hi Falam khuami Dr. Moe Kyaw Aung (Pa Kar) a si. No. 3 sianginn ah ca a chim mi Sayama Dawt Tial le a naunu Sayama Par Tha Dim cu an inn luhhnawh in an tlaih hna. Haa siibawi Dr. Pa Kar an tlaih lio ah hin khuami pakhat zong an tlaihchih. Cheukhat nih mi dangdang zong an tlaihchih hna, an ti ca ah a tlawm bik minung 4 cu an tlaih ko hna,” tiah min langhter lo mi pakhat nih The Hakha Times ah a chim.\nAtu siangcachim an tlaih mi hna hi Hakha Gangaw lam sang ah a um mi an si. Haa Siibawi Dr. Moe Kyaw Aung (Pa Kar) zong Gangaw lam Sang ah a um mi a si ve. SAC ralkap nih June 19, zaanlei 5:50 pm hrawng ah an inn luhhnawh in an tlaih hna i an kalpi hna, tiah kan theih. The Hakha Times\nAdang relthan:Zeidah a kan cawnpiak?Na tuahmi le tuanmi, naa tinhmi, na saduhthah le lungthlitum ah harnak, dawnkhamtu, buainak, kehleng phelhtu, leirawitu tbk a phunphun na tong ko lai. Na dawtmi, na hawikom, na bochanmi ngaimi hna nih an in bawmh duh lo caan, hnu an in chit caan zong a um ko lai! Cu bantuk dirhmun i na dir lioah a cunglei i Fung le tisartlam kong ka chimmi khi philh hrimhrim hlah.\nLungsau tein naa zuam i naa hnek ko a si ahcun na theih bal lomi, a mui hmanh na hmuh bal lomi hna sinin bawmhnak a ra kho ko. Fung kha a hawile nih an zoh sawh lioah ti-vok pahnih nih an chanh kha mu!\nTutan i ralhrang dohnak zongah kan i hnek a hau te lai. Fawitein tei khawh a har lai. Kan thazaang dihlak chuah in kan i hnek lo ahcun sungh khawh a si. Kan i hnek khawh a si ahcun kan ram inn-pa hna sin in bawmhnak kan hmuh lo zongah ramhla piin bawmhnak a ra kho ko.By. Salai Bawi


Mandalay ramṭhen Myitnge ah March 6 zing Sml 8:00 in SAC ralkap nih khua luhnak le khua chuahnak an phih dih i mipi – Chintanbo\nMandalay ramṭhen Myitnge ah March 6 zing Sml 8:00 in SAC ralkap nih khua luhnak le khua chuahnak an phih dih i mipi inn le dawr hna cu kan laak tiah an ti i, ni 2 chung ah i thial dih u an kan ti tiah tualchung mi nih Yangon Khat Thit ah an chim. Myitnge ah hin sang 13 an um I. cozah rianṭuan hna nih an tlaak mi khua a si. Tlanglawng dinhnak hmun a si i, kum 60 leng an um cangnak hmun zong a si. SAC ralkap nih March 5 le 6 ah an inn le dawr hna cu an hrenhpiak dih hna, tiah theih a si.\nChungkhar 2000 hrawng le minung 80,000 cu an umnak in an ṭhialter hna i ni 3 lawng caan an onh hna. Sang chung cu SAC ralkap 400 hrawng nih an cawngh i. thilri a thiar mi lawng an luhter hna, tiah tualchung mi sin in theih a si. Aa ṭhial ding mi hna ah hin SAC ralkap siibawi le an chungkhar zong an i tel ve. Atu tan ah hin Myitnge sang 13 ning in an chuahter dih hna i Non-CDMer pawl lawng an ṭhialter hna lo. tiah tualchung mi pakhat nih Yangon Khat Thit ah a chim.\nSAC ralkap nih Myitnge mipi hna cu an ṭhialter hna caah CDMer cheukhat cu umnak an ngei lo i. an rian ṭhing a tuan ṭhan mi zong an um. SAC ralkap nih inn an thialter mi hna hi sang 7 a si cang i sang dang 6 zong thaizing lei ah an lut lai, tiah tualchung mi sin in theih a si.\nThawngpang dang relchap…Falam lei in a rak i thawhmi SAC ralhrang Tank pahnih telh in motor 25 hrawng cu nihin March 6 zaanlei ah Hakha khuachung ah an lut. February 27 in Falam in an rak i thawh i CNA, CDF le CNDF nih pehzul in an kah hna caah lampi ah zarh khat an rau.\nAn ratnak lampi ah Dokthek khua inn 16 an khangh ta. Chuncung khua inn tampi an bauh i thilri an fir pin ah khuami pu Rung Hu (48) zong meithal ankah nak tak cungah um mi kuanfang hi pa 3 hmuh chihLamthluan thluang kahdohnak ah CNA ralkap 3 le CNDF ralkap pakhat nih an nunnak an pek. SAC ralhrang lei zong in a thimi an tam ngaingai lai, tiah an zumh.\nPDF Nih An Tlaih Mi MAH Ralhrang Pa 2 Kong Update


𝐂𝐨𝐳𝐚𝐡 𝐡𝐞 𝐜𝐡𝐨𝐧𝐡𝐛𝐢𝐚𝐤 𝐦𝐢 𝐤𝐨𝐧𝐠𝐚𝐡 𝐭𝐡𝐚𝐰𝐧𝐠𝐭𝐡𝐚𝐧𝐡: – The Cherry Par\n𝐂𝐨𝐳𝐚𝐡 𝐡𝐞 𝐜𝐡𝐨𝐧𝐡𝐛𝐢𝐚𝐤 𝐦𝐢 𝐤𝐨𝐧𝐠𝐚𝐡 𝐭𝐡𝐚𝐰𝐧𝐠𝐭𝐡𝐚𝐧𝐡:\nNizaan ah tlamtling tein Deartment of Home Affairs lei tuanvo an pek mi he telephone in sau nawn kan i chon.\nKan i chonhnak a ruang bik cu kawl ralkap nih hramhram loin uknak a lak mi kong update peknak le an sin a phan mi information le kan nih Chin communities sin a phan mi information hromh khi a si. Kan theih mi information pawl tampi an rak theih deuh rih lo. Australia khuasa Chin miphun le Kawlram miphun nih kan lungfahnak le tuarnak kong tiang ceihkhannak kan ngei. Cun, mah uknak lak ruangah Chin miphun chung in Australia ah sianginn a rak kai mi hna le visit in rak tlawnnak in ai tap mi hna ca zong kan ceih.\nKan i chimhchomh mi chung in langhter awk a tha mi cu hna cu atanglei bantuk in ka rak langhter. 1. Ralkap nih uknak a lak dih hnu ah Cozah lutlai hna le ramkhel riantuantu cheukhat an tlaih hna. Hi ka Australia a um mi chung in mah ramkhel ruantuannak ah ralkap nih an nunnak tiang tlerhkhonh le tlaih in an kawl mi hna a um ahcun kan Cozah sin ah an min pek piak khawh a si lai.\n← Rev. Dr. Thawngling Mualhlun: Daite um caan a si lo- Kanmah le khap tawk cio le kan tuahkhawhmi in kan cawlcangh ve awk a si\nRalkap cozah nih Aung San Suu Kyi le President U Win Myint cu an sualnak an kawl →


Pi Thin Hnem Nih Lainu Sui Sui Cu China Pa Sinah A Zuar – Chin World News Evening\nPi Thin Hnem Nih Lainu Sui Sui Cu China Pa Sinah A Zuar\nAugust 1, 2020 Salai Van Chin News\nTutan thawngpang kan rak tarlanghmi hi Vapual Auaw pages ah an kuatmi a simi i mipi an theih hngalh khawh ve nakhnga kan thlahpiak tiah an fial i, midang sinin voi 3 tiang cakuat an hmuh rih caah a tu bantukin an rak tarlangh hi a si. Miphun dang hmanh nih tuahmi si loin, Chinmi nih kanmah Chinmi lila hi ko i von i tuahto cu lung a fak i ngaih achia hringhran.\nNungak Sui Sui cu Singapore ah kalding ti asinain, China leiah kal dingin an soisel ṭhan i cuticun China ahcun a kal i China a phak cu Chinese pasal dingah an zuar tu a si diam ai. Nothawng thlathok in kutthlak le velh a ton lengmang i, tuar kho loin an zuarnak hmun in a zaam. A zaam thawng cu amah a zuartu hna nih an theih tikah Sui Sui hmutu le an sinah thawng a thanhtu cu China tangka tam taktak phalh dingin bia an kam hna ti a si.\nChina i Sui Sui a zuartu cu Thin Hnem a si i China ah pasal ngeimi a si. Kan Laimi tampi zongah China ah pasal ngei in a ummi an um pah leng cang. Cheukhat cu atu bantuk zuar tiang an ton. A cheukhat cu anmah duh tein pasal a ngeimi zong an rak um ve i China i pasal an ngeih hnuah puaisa rian an ṭuan beh. Chinmi lila nih chinmi mi ramdang pasal caah zuartu tuk a sum i ngaihchia taktak khi a si. Chirhchan: Vapual Auaw\nUpat Tlak Pasal Ṭha: Saya David Lian Nih Malaysia Zusal Tangmi Hna Chanchuahnak Ding Caah US $700 Bawmhnak A Pek Hna\nMalaysia Ah Chinpa Damlo Zualhma Ngaimi Bawmh A Herh Tuk Hringhran


Dr. Sui Hingz: NLD Party Nih 2020 Thimnak Ah Cozah An Ser Khawh Ko Lai A Ti Bak Ko Cang – Lai Lungrawn Post\n2020 Kawlram thimnak ah NLD nih ram pumpi huap in a tlawm bik 341 thutden (seats) a hmuh lai i (51% in 54% kar) tiang vote a hmuh lai i cozah a ser lai ti hi keimah pumpak nih ka tuahning (analysis) a si. President le vice president zong an mah party chung in an i thim lai, cun union minister le chief minister zong an mah party chung in an i thim lai. 2015 Nov 8 ni thimnak ah Rakhine State ah Arakan (Rakhine) National Party (ANP) nih Union level ah seats 29 ah 22 a rak tei cun State level ah seat 35 ah 23 a rak tei nain NLD nih Chief Minister kha an mah NLD chung thiam thaim in a thim. Shan ram zong ah cu thiam thiam a si.\n2008 phunghrampi remh ding zong ah federal democracy ram ser ding zong ah teima ngai in rian pi an pehzulh than lai caah hmailei kan ram caah ruahchannak tam pi a um. 2016 in 2019 tiang ah NLD cozh nih Kawlram sifahnak (poverty) hi 48.2% in 24% ah a thumh khawh. Vawlei cung ram kip cozah le bu zong nih NLD democracy cozah lawng hi an zumh caah 2016 in 2020 kar ah ramleng kampani pawl nih tangka hrambunhnak (foreign direct investment) hi US$ 28,784 million tiang a auh khawh. 2018 i Myanmar GDP hi 68.4 billion ah a kai nain GDP growth rate tu cu tlawmpal a tum. NLD cozah nih trade le investment pawl fawi deuh in tuah khawhnak (liberalize) a tuah. Nihlawh zong 2018 ah nikhat hlawh 3600 Kyat (MMK) in 4800 MMK ah an kaiter. Lam le sul, ti le mei tibantuk Infrastruture pawl tam taktak a sersiam.\nUSDP nih maw asiloah coalition government (party fonhmi cozah) in USDP le ralkap le party dang pawl nih fonh in tukum thimnak ah 51% an tling sual i ram cozah an ser ahcun vawlei cung ram kip zong nih USDP le ralkap hruaimi cozah cung ah zumhnak an ngei lai lo i kawlram ah investment an rak tuah lai lo pin ah federal democracy kan karhlan a dir kho. Cucaah a tu hnu kum 5 hi NLD nih a peh rih i federal democracy tling kan hmuh hlan tiang cu NLD tanpi rih kan hau. 2020 Kawram Thimnak hi hmailei kan kar hlan nak ah a biapi taktak tiah ruah bu in. Credit: Dr. Sui Hingz


Nai Motor Accident Nak In Hliam A Tuarmi “Run Ceu” I Thlop Ding In Thantlang An Kal Lio Ah Ho Ti Hngalh Lomi Nih Cycle In A Pah Than – Chin World News Evening\nDecember 16, 2020 December 16, 2020 Salai Van Chin News\nBreaking news: Nai teah Thantlang Khua pawng, Motor lehnak in hliam a tuarmi Run Ceu cu a ke tanpiak ding tiah Hakha Siibawi te nih ti a si caah amah (Run Ceu) nih Phun Thleng (Lian Chawn pa) nih ka zoh seh law ka dam kho men ko lai tiah, a ti caah Cycle in Thantlang ah zahan zan ah Phun Thleng cu an va lak i an kal pah ah Timit phak lai ah aho ti hngalh lomi nih Cycle in an pah hna caah a tu hi Hakha Sii-inn ah Oparation khan ah a um lio a si tiah CBN nih thawng kan theih. Credit: CBN\nRelchih: Thantlang sii-inn quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak. Thantlang sii-inn ah i thlop ding in Mizoram Thekte khua in an ratpi mi Pi Biak Sung, kum 70 cu quarantine a luhnak in a chuah a thaizing December 15 chun ah a thi i quarantine a um lio ah siibawipi Dr. Tun Pwar nih a thlop duh lo tiin chungkhar an lung a fak.\nPi Khual Dim nih a chim ning ah cun, “Quarantine a luhka ah a thi le a zun an check mi lawng a si. Sibawipi Dr. Tun Pwar nih a zoh lo. Quarantine a chuah lai zan thum chung lebang cu a it kho lo. Lian Lian pa sin kan phanh pi a thih ah Lian Lian pa zong nih ‘A thi baan in pei nan van ratpi cu a ka ti,” tiah a chimchap.\nSibawi dang nih an zoh maw ti mi kong ah Pi Khual Dim nih “Dr. Ly Ly nih ‘Voi hnih ka va zoh. Rian hi sii-inn mizaw le quarantaine lei ti in kan i then hna a ka ti,” tiah a chim. Hi kong ah Dr. Van Lian Hum nih “Hi kong he pehtlai cun kei cu ka theih mi a um lo. Siibawipi Dr. Tun Pwar nih a theih lai, amah hal ulaw a tha,” tiah The Hakha Times ah a chim.\nChungkhar lei in Pi Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk. Dr. Tun Pwar hi kanmah chung lawng si lo in Lai miphun an kan neek hrimhrim bia a si. A rian cung ah a mawhbak. Ngaihthiam a kan hal lo ahcun taza ka cuai hrimhrim lai,” tiah The Hakha Times ah a chim. Pi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah Zaangtlang khuami nih an kalpi. Cedit: The Hakha Times\nBiden Le A Fapa Hunter Biden Telh In Democrats Pawl Cu Nu Ruangah An Mualpho Cang